title: Carl Adam Avellan

text: Avellan kutsuttiin korkeimman oikeuden edeltäjän senaatin oikeusosaston jäseneksi 1828 ja hänet nimitettiin Vaasan hovioikeuden presidentiksi 1833. Avellan korotettiin 1834 aatelissäätyyn ja kirjoitettiin 1835 Suomen ritarihuoneeseen nimellä Adlerstjerna. Vuonna 1840, jolloin Helsingin yliopisto vietti 200-vuotisjuhliaan, hänet vihittiin lakitieteen kunniatohtoriksi. Adlerstjerna sai omasta pyynnöstään eron hovioikeuden presidentin virasta 1841 ja hän sai säilyttää palkkansa elinikäisenä eläkkeenään. Elämänsä viimeiset vuodet hän asui omistamallaan Gunnarsnäsin tilalla Paraisten kunnassa.


title: Carl Adam Avellan

text: Carl Adam Avellanin vanhemmat olivat Rymättylän kirkkoherra Carl Avellan (1741–1808) ja tämän ensimmäinen puoliso Maria Rebecka Laman (1740–1794). Äidin vanhemmat olivat luutnantti Henrik Laman ja Maria Rebecka Barck. Carl Adam Avellanin ensimmäinen puoliso oli 1806–1814 Anna Kristina Lindqvist (1785–1814). Hänen vanhempansa olivat Turun akatemian professori Johan Henrik Lindqvist ja tämän enimmäinen puoliso Christina Fredrica Laihiander. Carl Adam Avellanin toinen puoliso oli vuodesta 1821 lähtien Gunilla Kristina Sofia af Grubbens (1790–1863). Hänen vanhempansa olivat Ruotsin Itäintian komppanian johtaja, kauppaneuvos Mikael Grubb (aateloituna af Grubbens) ja tämän toinen puoliso Sofia Elisabet Wasz.


title: Luettelo Suomessa itsenäisyyden aikana virkatehtävissä kuolleista poliiseista

text: Tämä on luettelo Suomessa itsenäisyyden aikana (1917–) virkatehtävissä kuolleista poliiseista.


title: Kulttuuriluotsit

text: Kulttuuriluotsit (ruots. kulturlots, kulturkompis; engl. art and culture companions) ovat kuntien tai järjestöjen koulutettuja vapaaehtoisia, jotka toimivat oman paikkakuntansa kulttuurikohteiden tarjontaan perehtyneinä vertaisohjaajina. Kulttuuriluotsitoiminta on saanut alkunsa vuonna 2006 Jyväskylästä, josta toiminta on levinnyt yli kahdellekymmenelle paikkakunnalle Suomessa. Luotsien lisäksi vapaaehtoisia kutsutaan paikkakunnasta riippuen myös mm. kulttuurikavereiksi, -ystäviksi, -kummeiksi, -väärteiksi tai piristäjiksi.


title: Kulttuuriluotsit

text: Kulttuuriluotsitoiminnan taustalla vaikuttaa ajatus siitä, että kulttuurin pitäisi olla kaikkien saatavilla. Luotsit edistävät kulttuurin saavutettavuutta olemalla rohkaisijoina, oppaina, kavereina ja kanssakulkijoina erityistä kannustusta ja tukea tarvitseville, joiden ei muuten tulisi ehkä lähdettyä kulttuurikohteisiin. Näin osallistumista voidaan mahdollistaa henkilöille, jotka ovat erilaisten esteiden vuoksi joutuneet jäämään kulttuuri- ja taidetapahtumien ulkopuolelle. Toisinaan kulttuuriluotsi pyydetään mukaan, koska yksin ei tule lähdettyä kulttuurin pariin. Joskus taas vapaaehtoista tarvitaan erityisesti liikkumisen tukemisessa. Pääsylippujen hinnat voivat olla myös yksi este. Tämän vuoksi kulttuurilaitokset myöntävät usein luotsin seurassa liikkuvalle alennusta pääsylipuista tai kokonaan ilmaisen sisäänpääsyn. Tämä kuitenkin vaihtelee hieman luotsipaikkakunnittain.


title: Kulttuuriluotsit

text: Kulttuuriluotsin tilaaminen on kaikkialla käyttäjille maksutonta. Kulttuuriluotsin voi pyytää seurakseen niin museoihin, näyttelyihin, teattereihin, konsertteihin kuin kulttuurikävelyillekin. Luotsit käyvät ennen tehtävään astumistaan koulutuksen. Luotsit ovat eri ikäisiä ja tulevat eri taustoista, mutta heitä yhdistää halu tehdä vapaaehtoistyötä ja kiinnostus taide -ja kulttuuritapahtumiin. Luotseissa on muun muassa taide- ja kulttuurialan sekä sosiaali- ja terveysalan ammattilaisia, opiskelijoita, opettajia, eläkeläisiä, erityisryhmien ja järjestöjen edustajia sekä palvelualojen ja asukasyhdistysten toimijoita.


title: Kulttuuriluotsit

text: Kulttuuriluotsi tilataan yleensä kulttuuriluotsikoordinaattorilta, joka välittää kulttuuriluotsikeikan sopivalle luotsille. Välityksessä otetaan huomioon esimerkiksi se, mihin kohteeseen luotsattavat haluavat mennä ja mitä toiveita luotsattavilla on luotsaukseen liittyen. Luotsattavat voivat pyytää kulttuuriluotsin tiettyyn ennalta valittuun paikkaan tai kysyä vinkkejä ajankohtaisista ja mielenkiintoisista kohteista ja näyttelyistä. Joillekin luotseille on muodostunut myös omia sidosryhmiä, joita he luotsaavat oma-aloitteisesti luotsitilausten lisäksi.


title: Kulttuuriluotsit

text: Joillakin paikkakunnilla kulttuuriluotsipalvelu on kohdennettu tietyille ryhmille. Esimerkiksi Kuopiossa luotsien asiakkaita ovat vain ikäihmiset, kun taas Jyväskylässä ja Tampereella kuka tahansa täysi-ikäinen voi pyytää luotsia seurakseen kulttuurikäynnille. Luotsin tuesta voi olla erityisesti hyötyä ikäihmisten lisäksi yksinäisille, ensimmäistä kertaa kulttuurikohteeseen lähteville, uuteen kaupunkiin muuttaneelle, maahanmuuttajille, pitkäaikaissairaille, aisti- ja liikuntarajoitteisille tai päihde- ja mielenterveyskuntoutujille.


title: Kulttuuriluotsit

text: Se, kuinka isoja ryhmiä luotsit luotsaavat, vaihtelee paikkakunnittain. Joillakin paikkakunnilla luotsit luotsaavat kerrallaan vain yhtä henkilöä, kun taas toisilla paikkakunnilla yhden luotsin luotsattavana voi olla kerrallaan 4-5 tai jopa 10 luotsattavaa. Myös se, miten luotsikeikka käytännössä järjestyy, vaihtelee. Yleensä luotsi ja luotsattava tapaavat kohteessa, mutta joillakin paikkakunnilla, kuten esimerkiksi Jyväskylässä ja Kuopiossa, luotsi voi toisinaan hakea luotsattavan kotoa kulttuurin pariin ja saattaa hänet sen jälkeen takaisin kotiin. Toisinaan kulttuuri voi tulla myös luokse: joillakin paikkakunnilla luotsit tuovat kulttuuria esimerkiksi laitosasujien arkeen muun muassa pienten, kuljetettavien matkalaukkunäyttelyiden avulla.


title: Kulttuuriluotsit

text: Toiminnalla pyritään edistämään etenkin syrjäytymisvaarassa olevien ihmisten hyvinvointia parantamalla heidän mahdollisuuksiaan osallistua kulttuuritoimintaan. Toiminnalla voidaan tukea myös tasa-arvoisuutta, yhteisöllisyyttä ja osallisuutta kulttuuriin.


title: Kulttuuriluotsit

text: Kulttuuriluotsitoiminta lisää mukana olevien kulttuurilaitosten tunnettavuutta, tietoisuutta niiden tekemästä työstä sekä tuo uusia kävijöitä, etenkin aiemmin huonosti tavoitetuista asiakasryhmistä. Kulttuuriluotsitoiminnalla voidaan myös edistää kulttuurikohteen saavutettavuuden kokonaisvaltaista huomioimista sekä viestiä kulttuuririlaitosten yhteiskuntavastuusta.


title: Kulttuuriluotsit

text: Luotsitoiminta perustuu vapaaehtoisuuteen, joka tarkoittaa sitä, että jokainen luotsi toimii omien voimavarojensa ja aikataulujensa puitteissa. Toiminnalla halutaan edistää myös kulttuuriluotsien oman elämän hallintaa, hyvinvointia, aktiivista elämäntapaa, yhteisöllisyyttä, osallistumista ja osallisuutta. Lisäksi mielekäs vapaaehtoistyö kulttuurin parissa luo luotseille tunteen omasta tarpeellisuudesta ja antaa sisältöä eri elämänvaiheisiin.


title: Kulttuuriluotsit

text: Ajatus kulttuuriluotseista syntyi Jyväskylän taidemuseossa vuonna 2006. Taustalla olivat Esteetön museo- ja Avoin museo -hankkeet, joiden aikana alueen museoiden saavutettavuutta parannettiin. Tuolloin Jyväskylän taidemuseon museolehtori Sirpa Turpeinen keksi idean kulttuuriluotsista, vapaaehtoisesta kulttuuritarjontaan tutustuttavasta vertaisohjaajasta. Kulttuurin saavutettavuutta edistävien projektien tueksi ”tarvittiin joku tuomaan asiakkaat kulttuuripalveluiden luokse kädestä pitäen”.


title: Kulttuuriluotsit

text: Kulttuuriluotsitoiminta ideoitiin laajentamaan museoiden ja kulttuurikohteiden asiakaskuntaa, mutta myös vastaamaan kulttuurista kiinnostuneiden vapaaehtoisten tarpeisiin mielenkiintoisesta vapaa-ajantoiminnasta. Näin kulttuuri- ja taidetoiminnasta kiinnostuneista vapaaehtoisista syntyi tiedonvälittäjiä kulttuuriluotsikohteiden, erilaisisten yhdistysten ja asiakkaiden välillä.


title: Kulttuuriluotsit

text: Aloitusvuosien jälkeen hyväksi ja toimivaksi todettu palvelumalli on laajentunut valtakunnalliseksi projektiksi. Etenkin 2010- luvun aikana uusia luotsipaikkakuntia on syntynyt runsaasti ja kulttuuriluotsitoimijoiden verkosto käsittää jo yli 20 paikkakuntaa.


title: Kulttuuriluotsit

text: Tampereen kaupungin Kulttuurikasvatusyksikkö TAITE on saanut kulttuuriluotsitoiminnan kansallisen koordinaatioon sekä toiminnan kehittämiseen ja edistämiseen avustusta opetus- ja kulttuuriministeriöltä ajalle 09/2017- 03/2018. Hankkeessa pyritään vakiinnuttamaan toimintaa toimijoiden keskinäistä yhteistyötä vahvistamalla ja verkostoa rakentamalla. Hankkeessa muun muassa levitetään toimivia käytäntöjä, tuotetaan työkaluja ja edistetään kulttuuriluotsitoiminnan näkyvyyttä. Hanke toteutetaan yhteistyössä TAITEn, eri paikkakuntien vapaaehtoistoiminnan koordinaattoreiden, Kansalaisareena RY:n ja Kulttuuria kaikille -palvelun kanssa.


title: Kulttuuriluotsit

text: Museopedagoginen yhdistys Pedaali ry myönsi Jyväskylän kulttuuriluotsitoiminnalle vuonna 2009 Vuoden museopedagoginen teko 09 -palkinnon. Tiedotteessaan Pedaali ry perusteli valintaansa luotsien tekemästä uraa uurtavasta työstä, jonka avulla he tekevät "museoita saavutettavaksi ja toimivat esimerkkeinä kulttuurin merkityksen ymmärtävistä aktiivisista kansalaisista".


title: Kulttuuriluotsit

text: Vuonna 2014 Nordiskt-baltiskt centrum för lärande genom kulturarvmyönsi Jyväskylän kaupungin kulttuuriluotseille pohjoismaisen kulttuurikasvatuspalkinnon. Palkintoraati perustelee valintaansa muun muassa sillä, että Jyväskylän kaupungin kulttuuriluotsitoiminta on vuodesta 2006 parantanut kulttuurin saavutettavuutta erityisesti sellaisille ryhmille, joille osallistuminen olisi muuten vaikeaa. Palkinto on 25 000 Ruotsin kruunun suuruinen.


title: Kulttuuriluotsit

text: Jokaisella paikkakunnalla alueen kulttuuriluotsikoordinaattori vastaa luotsien kouluttamisesta yhteistyössä luotsikohteiden kanssa. Kaupungista ja toimintamallista riippuen koulutusmuodot ja koulutuksen kesto vaihtelevat. Peruskoulutusten lisäksi kulttuuriluotseille järjestetään jatkokoulutusta, joihin sisältyy esimerkiksi toisiin kulttuurikohteisiin tutustumista, luentoja ja näyttelyiden esittelyjä. Jatkokoulutusaiheet vaihtelevat luotsien omien pyyntöjen ja tarpeiden mukaan.


title: Kulttuuriluotsit

text: Kulttuuriluotsikoulutus on luotseille maksutonta ja koulutuksessa vapaaehtoiset tutustutetaan eri kulttuurikohteisiin ja niiden tarjontaan mm. vierailujen ja työpajojen avulla. Kurssiluontoisen koulutuksen aikana kulttuuriluotseja opastetaan myös itsenäiseen tiedonhakuun ja heille voidaan antaa vinkkejä ryhmän kanssa toimimiseen. Kouluttajina toimivat kohteiden edustajat, jotka perehdyttävät kulttuuriluotsit kohteen toimintaan opastusten aikana. Koulutuksen organisoinnista ja luotsien välityksestä vastaa kulttuuriluotsikoordinaattori.


title: Kulttuuriluotsit

text: Kulttuuriluotseille jaetaan koulutuksissa saatavan tiedon tueksi usein myös kirjalliset oppaat, joissa kerrotaan mukana olevien kohteiden perustiedot (historia, nykyinen toiminta, erityispalvelut, yhteystiedot) sekä käytännön neuvoja luotsina toimiseen. Tutustumiskäyntien tiheys ja kesto vaihtelevat kaupungeittain. Kunkin koulutuksen lopussa kuitenkin järjestetään päätöstilaisuus, johon kuuluu koulutuksen yhteenvetoa, kehittämiskeskustelua sekä keskustelua vapaaehtois- ja vertaistoiminnasta tai muista osallistujien pyytämistä aiheista.


title: Kulttuuriluotsit

text: Kulttuuriluotsitoimintaa näkyy paikkakunnittain hieman eri nimillä ja toiminnan painotuksilla. Toimintaperiaate on pysynyt kuitenkin samana - se tuottaa matalan kynnyksen kulttuuripalveluita.


title: Kulttuuriluotsit

text: Joillakin paikkakunnilla toiminta on päättynyt ainakin toistaiseksi. Alla olevassa luettelossa ovatkin vain nykyisellään toimintaa järjestävät paikkakunnat tai alueet. Suluissa on toiminnan aloitusvuosi.


title: Vänninmäki

text: Vänninmäki on kylä Sonkajärven kunnassa Pohjois-Savossa.


title: Vänninmäki

text: Kylässä toimii nuorisoseura, jonka salibandyjoukkue voitti Savon Sanomat -turnauksen 2011. Seura sai Kotiseutuliitolta 4 000 euron avustuksen seurantalon kunnostamiseen vuonna 2014.


title: Vänninmäki

text: Vänninmäen kylätoimikunta on jäsenenä Pohjois-Savon Kylät ry:ssä. Kylässä toimii myös Vänninmäen Erämiehet ry ja Vänninmäen maa- ja kotitalousseura ry.


title: Vänninmäki

text: Reserviläisjärjestöt järjestivät Vänninkylässä toukokuussa 2014 ”Vänninmäen vyörytykseksi” kutsutun Sandelsjotos-maanpuolustustapahtuman.


title: Vänninmäki

text: Sonkajärven kansalaisopistolla on toimintaa Vänninmäen koululla.


title: Eoliset muodostumat

text: Eoliset muodostumat ovat tuulen aikaansaamia maanpinnan muotoja. Yleisesti ottaen tuuli vaikuttaa maanpinnan muotoihin kuluttamalla, kuljettamalla ja kasaamalla.


title: Eoliset muodostumat

text: Suomessa esiintyviä eolisia muodostumia ovat dyynit sekä tuulen kasaamat lössimäiset kerrostumat. Lisäksi syntyy tuulen kulutuksen aikaansaamia deflaatiopainanteita, kuten tunturien hiekkapaljastumat. Eolisia muodostumia on Suomessa syntynyt etenkin jääkauden lopun eli niin sanotuissa periglasiaalisissa olosuhteissa.


title: Eoliset muodostumat

text: Maailmanlaajuisesti eolisia muodostumia, kuten erilaisia dyynejä, esiintyy runsaasti myös etenkin hiekka-aavikoilla.


title: Tauno Hannus

text: Tauno Hannus (synt. Hannelius, 3. helmikuuta 1895 Uusikirkko – 11. tammikuuta 1958 Helsinki) oli suomalainen lentokapteeni ja Suomen ilmavoimien majuri, jota pidetään yhtenä Suomen ilmailun pioneereistä.


title: Tauno Hannus

text: Viipurin läänin Uudellakirkolla syntynyt Hassus kävi seitsemän luokkaa Viipurin suomalaista lyseota ja opiskeli sen jälkeen Helsingin Kauppiaitten Kauppaoppilaitoksessa. Hän osallistui vuoden 1918 sisällissotaan valkoisten puolella, ja liittyi sen jälkeen ilmavoimiin tehden opintomatkoja eri puolille Keski-Eurooppaa. Elokuussa 1919 Hannelius sai Ranskan ilmailuklubin ohjaajatodistuksen sen kahdentenakymmenentänä ohjaajana. Myöhemmin hän palveli muun muassa Ilmailupataljoonassa sekä Kauhavan Ilmailukoulussa. Talvisodan aikana Hannus toimi Helsingin väestösuojelutoimiston päällikkönä ja jatkosodan aikana Helsingin ilmasojelun päällikkönä. Toisen maailmansodan jälkeen Hannus työskenteli liike-elämässä.


title: Tauno Hannus

text: Vuonna 1921 Hannus voitti Suomen Ilmailuklubin ensimmäiset lentokilpailut, jotka järjestettiin ilmavoimien vuosipäivänä Kruunuvuoren selällä Helsingissä. Kilpailukoneita oli 11 kpl, jotka kaikki olivat tuolloin vielä ilmavoimien koneita. Ne oli jaettu kahteen eri luokkaan, nopeisiin ja hitaisiin. Nopeitten Breguet-koneiden luokan maaliinlaskukilpailun voitti luutnantti Eero Könni ja hitaampien Caudron-koneiden kilpailun vänrikki Tauno Hannelius. Hannus nimitettiin Suomen ilmailuliiton vuosittain myöntämän kiertopalkinnon Harmon-patsaan saajaksi vuonna 1936. Kiertopalkinto lopetti kiertämisensä vuoden 1937 jälkeen pariksi vuosikymmeneksi. Majuriksi ylennetty Tauno Hannus oli aloitteentekijänä, jotta patsas saatiin jälleen kiertoon vuodesta 1957 lähtien.


title: Tummakääminen

text: Tummakääminen ("Stemonitis fusca") on limasieni, jonka tyypillinen kasvualusta on lahopuu. Se on yksi käämisten suvun ("Stemonitis") kuudestatoista lajista. Tummakääminen on kosmopoliitti, ja se on Suomessakin yleinen koko maassa.


title: Tummakääminen

text: Tummakäämisen tunnusmerkkinä ovat isot, seepianruskeat sporangiot eli itiöpesäkkeet. Lajinmääritys varmistetaan toteamalla mikroskoopilla itiöiden pinnan piikkiriveistä muodostunut verkkokuviointi. Itiöiden läpimitta on 7–10 mikrometriä, ja joissakin itiöissä erottuu muuta itiötä vaaleampi ituhuokonen.


title: DN-galan

text: DN-galan on vuosittain Tukholmassa järjestettävä huipputason yleisurheilutapahtuma, joka on pidetty vuodesta 1967 lähtien. Vuodesta 2010 lähtien se on kuulunut Timanttiliigaan. Sitä ennen se kuului n ykköstason Super Grand Prix -sarjaan.


title: DN-galan

text: Kilpailun historiassa on tehty kolme maailmanennätystä:


title: Syanamidi

text: Syanamidi (CHN) on epäorgaaninen yhdiste. Syanamidia käytetään rikkaruohomyrkkynä ja muiden yhdisteiden valmistuksessa.


title: Syanamidi

text: Syanamidi on huoneenlämpötilassa väritöntä ja kiteistä ainetta. Sillä on kaksi tautomerista muotoa syanamidimuoto ja karbodi-imidimuoto. Tasapainotilassa vallitseva muoto on syanamidimuoto ja karbodi-imiditautomeeria esiintyy vain hyvin pieniä määriä. Karbodi-imidimuoto on kuitenkin vallitseva silylaatio- ja stannylaatioreaktioissa.


title: Syanamidi

text: Syanamidi liukenee erittäin hyvin veteen. Nämä vesiliuokset ovat heikosti happamia. Alhaisin liukenevuus veteen on −15 °C:n lämpötilassa, jolloin syanamidi ja vesi muodostavat eutektisen seoksen. Stabiilein syanamidin vesiliuos on, kun liuoksen pH-arvo on noin 5. Se hajoaa hitaasti vedessä hiilidioksidiksi ja ammoniakiksi ja happojen läsnä ollessa ureaksi. Rikkivedyn kanssa yhdiste reagoi tioureaksi.


title: Syanamidi

text: Yhdiste polymeroituu helposti. Se muodostaa muun muassa dimeerin disyandiamidin ja trimeerin melamiinin. Yhdisteeseen voidaan lisätä polymeroitumista estäväksi stabilisaattoriksi esimerkiksi natriumdivetyfosfaattia. Syanamidille tapahtuu additio- ja substituutioreaktioita. Yhdisteen syanoryhmä on nukleofiilinen ja reagoi helposti alkyloivien yhdisteiden kanssa, jolloin muodostuu alkyloituja johdannaisia. Ammoniakki ja ammoniumyhdisteet reagoivat syanamidin kanssa additioreaktioilla muodostaen guanidiinijohdannaisia.


title: Syanamidi

text: Ensimmäisen kerran syanamidia valmistettiin vuonna 1838 syanogeenikloridin eli kloorisyanidin ja ammoniakin välisellä reaktiolla. Muita aikaisemmin käytettyjä tapoja oli myös tiourean reaktio lyijy- tai elohopeayhdisteiden kanssa. Nykyään syanamidin tuotanto perustuu kalsiumsyanamidin vesiliuoksen ja hiilidioksidin väliseen reaktioon.


title: Syanamidi

text: Syanamidia voidaan käyttää rikkaruohomyrkkynä ja eräät kasvit kuten ruisvirna ("Vicia villosa") tuottavat sitä allelokemikaalinaan. Teollisuudessa syanamidia käytetään selluloosan ja muiden kasvikuitujen vetyperoksidivalkaisun apuaineena ja polymeeriteollisuudessa epoksihartsien ja polyuretaanivaahtojen valmistuksessa. Tärkein käyttö on kuitenkin hyönteismyrkkyjen, rikkaruohomyrkkyjen ja lääkeaineiden valmistus. Syanamidista valmistetaan maatalouskemikaaleina käytettäviä 3-amino-1,2,4-triatsolia, heksatsinonia, karbendatsiimia, benomyyliä, pyrimetaniiliä ja asetamipridiä. Yhdisteestä valmistettavia lääkeaineita ovat muun muassa simetidiini, minoksidiili, imatinibi, etraviriini, albendatsoli, flubendatsoli ja mebendatsoli.


title: Caverion

text: Caverion Oyj on suomalainen pörssiyhtiö, joka suunnittelee, toteuttaa ja ylläpitää kiinteistötekniikkaa sekä teollisuuden palveluita 12 maassa Pohjois- ja Keski-Euroopassa. Liikevaihdolla mitattuna yrityksen tärkeimmät markkina-alueet ovat Ruotsi (25 %), Suomi (22 %), Saksa (22 %) ja Norja (16 %). Caverion perustettiin YIT:n osittaisjakautumisessa 30. kesäkuuta 2013, kun konsernin kiinteistötekniset ja teollisuuden palvelut irrotettiin YIT-konsernista itsenäiseksi yhtiöksi.


title: Caverion

text: Nykyisen YIT:n ja siten myös Caverionin historian katsotaan alkaneen vuonna 1912, kun ruotsalainen konsultoiva insinööritoimisto Allmänna Ingeniörsbyrån (AIB) perusti silloisen Suomen suuriruhtinaskunnan alueelle Helsinkiin sivutoimipisteen.


title: Caverion

text: Suomalaiset liikemiehet jatkoivat AIB:n toimintaa muodostamalla vuonna 1920 "Ab Allmänna Ingeniörsbyrån – Yleinen Insinööritoimisto Oy:n". Yleinen Insinööritoimisto kasvoi Suomen johtavaksi vesihuoltolaitosten rakentajaksi ja rakensi vesilaitokset useimpiin Suomen kaupunkeihin. Liiketoiminta laajeni 1930-luvulla vedenhankintajärjestelmiin metsäteollisuudelle, 1940-luvun lopulla vesijohtoputkien maahantuontiin ja kauppaan sekä 1950-luvun puolivälissä myös muille rakentamisen alueille. 1970-luvulla YIT alkoi tarjota rakennustekniikan ydinosaamisensa lisäksi kiinteistöjen huoltoa ja kunnossapitoa sekä teknistä osaamista. YIT laajensi toimintaa myös teräsrakenteiden ja teollisuuden putkistojen kunnossapitoon.


title: Caverion

text: Vuonna 1995 YIT laajensi toimintaansa rakentamisesta kiinteistötekniikkaan ostamalla teollisuuden projekteihin ja huoltoon sekä putkitöihin erikoistuneen, jo vuonna 1879 toimintansa aloittaneen Huber Oy:n. Huber oli alansa johtava toimija Suomessa, ja sen kautta YIT sai jalansijaa myös Ruotsissa. Yrityskaupan myötä YIT:stä tuli rakentamisen ohella tärkeä kiinteistötekniikan ja teollisuuden palveluyritys.


title: Caverion

text: Vuonna 2001 YIT osti ruotsalaisen talotekniikkaliiketoimintaa harjoittavan Calor Ab:n, mikä teki yhtiöstä merkittävän teollisuusputkisto- ja lv-urakoitsijan Ruotsissa. Vuonna 2003 toteutunut ABB:n kiinteistöteknisten palvelujen yritysosto täydensi YIT:n vesi- ja lämpötekniikan osaamista ABB:n sähkö- ja ilmastointitekniikan osaamisella sekä toi mukanaan uutta liiketoimintaa Ruotsissa, Norjassa, Tanskassa, Baltiassa ja Venäjällä. ABB-kauppa kaksinkertaisti YIT:n henkilöstön.


title: Caverion

text: Kiinteistöteknisiä palveluita laajennettiin kuuteen uuteen maahan Keski-Euroopassa – Saksaan, Itävaltaan, Puolaan, Tšekkiin, Unkariin ja Romaniaan – YIT:n ostettua MCE AG-yhtiön kiinteistötekniset palvelut näissä maissa vuonna 2008. YIT osti saksalaisen kiinteistöteknistä palveluliiketoimintaa harjoittavan Caverion GmbH -konsernin vuonna 2010. Kaupan myötä liiketoiminta Keski-Euroopassa kaksinkertaistui ja YIT nousi Saksan toiseksi suurimmaksi kiinteistöteknisten palvelujen tarjoajaksi liikevaihdolla mitattuna.


title: Caverion

text: Caverion syntyi kiinteistöteknisten ja teollisuuden palveluiden irtautuessa YIT-konsernista itsenäiseksi konsernikseen 30. kesäkuuta 2013. Kaupankäynti Caverionin osakkeilla alkoi seuraavana päivänä Helsingin pörssissä.


title: Caverion

text: Caverionin ensimmäiseksi toimitusjohtajaksi nimitettiin YIT:n silloinen toimitusjohtaja Juhani Pitkäkoski. Tammikuussa 2017 toimitusjohtajana aloitti Ari Lehtoranta.


title: Caverion

text: Caverionin palveluksessa oli 31. joulukuuta 2012 18 614 henkilöä, joista 82 % työskenteli Pohjois-Euroopassa ja 18 % Keski-Euroopassa.


title: Kultasiipihelmikäs

text: Kultasiipihelmikäs ("Pardalotus rubricatus") on helmikkäiden heimoon kuuluva varpuslintu.


title: Kultasiipihelmikäs

text: Kultasiipihelmikästä tavataan laajalla alueella Australiassa. Levinneisyysalueensa itäosia lukuun ottamatta sen on kuvattu olevan melko yleinen, ja sen kannankehitys on vakaa. Laji on luokiteltu elinvoimaiseksi.


title: Timanttihelmikäs

text: Timanttihelmikäs ("Pardalotus punctatus") on helmikkäiden heimoon kuuluva varpuslintu.


title: Timanttihelmikäs

text: Timanttihelmikästä tavataan Australian etelä- ja itäosissa. Sen on kuvattu olevan paikallisesti yleinen, vaikkakin harvinaisempi levinneisyysalueensa lounaisosissa. Sen kannankehitys on laskeva, mutta laji on luokiteltu elinvoimaiseksi, koska sen ei uskota olevan vielä vaarassa.


title: Kuollut jo saapuessaan

text: Kuollut jo saapuessaan viittaa seuraaviin elokuviin:


title: Luettelo Bosnia-Hertsegovinan lentoyhtiöistä

text: Tämä on luettelo lentoyhtiöistä, jotka operoivat tai ovat operoineet Bosnia-Hertsegovinassa.


title: Tasmanianhelmikäs

text: Tasmanianhelmikäs ("Pardalotus quadragintus") on helmikkäiden heimoon kuuluva varpuslintu.


title: Tasmanianhelmikäs

text: Tasmanianhelmikästä tavataan kotoperäisenä Tasmaniassa ja joillain sen lähisaarilla. Sen kannaksi arvioidaan 1 000–1 500 yksilöä. Laji on luokiteltu erittäin uhanalaiseksi, koska sen levinneisyysalue on hyvin pieni ja pirstoutunut.


title: Tasmanianhelmikäs

text: Tasmanianhelmikäs elää avoimissa "Eucalyptus viminalis"-lajin muodostamissa metsissä.


title: Kruiz

text: Kruiz (, ) on vuonna 1980 perustettu venäläinen heavy metal -yhtye. Se on yksi tunnetuimmista Neuvostoliitossa toimineista rock-yhtyeistä. Nykyään on aktiivisena myös toinen Kruiz-nimellä esiintyvä kokoonpano, jossa soittaa alkuperäisessä Kruizissa esiintyneitä muusikoita.


title: Kruiz

text: Vuonna 1978 toimintansa aloittanut Kruiz soitti aluksi kevyempää popmusiikkia. Se julkaisi kaksi kasettialbumia vuosina 1981 ja 1982. Nämä niin sanotut magneettoalbumit olivat epävirallisia julkaisuja, joita levitettiin pimeillä markkinoilla. Vuonna 1983 yhtye joutui hankaluuksiin Neuvostoliiton kommunistisen puolueen kanssa ja se määrättiin lopettamaan. Yhtyeen lopetettua toimintansa ilmestyi vielä yksi kasettialbumi vuonna 1984.


title: Kruiz

text: Vuonna 1986 yhtyeen keulahahmo Valeri Gaina päätti perustaa yhtyeen uudelleen Neuvostoliitossa alkaneen avoimuuspolitiikan myötä. Samalla se siirtyi kohti raskaampaa heavy metalia. Samana vuonna Kruizilta ilmestyi Neuvostoliiton valtiollisen levy-yhtiön Melodijan julkaisema albumi "Круиз-1" ("Kruiz-1"). Yhtye nousi nopeasti erittäin suosituksi ja esiintyi eri puolilla maata parhaimmillaan kymmenien tuhansien suuruisille yleisöille. Kruizin on väitetty myyneen Neuvostoliitossa jopa 12 miljoonaa äänitettä. Viranomaiset yrittivät usein estää yhtyeen esiintymisiä ja muun muassa valtion hallussa olleet tiedotusvälineet eivät julkaisseet mainoksia sen konserteista. Vuonna 1987 Volgogradissa puhkesi Kruizin esiintymisen jälkeen mellakoita.


title: Kruiz

text: 1980-luvun jälkipuoliskolla yhtye tuli tunnetuksi myös Länsi-Euroopassa. Vuonna 1988 Kruiz soitti Moskovassa saksalaisen Scorpionsin lämmittelijänä ja herätti myöhemmin länsimaisten managerien kiinnostuksen. Samana vuonna Kruiz solmi levytyssopimuksen yhdysvaltalaisen Warnerin kanssa ja levytti Länsi-Saksassa vanhoja kappaleitaan englanniksi. Ne julkaistiin albumilla "Kruiz". Kappaleesta ”In Flames” tehty musiikkivideo sai paljon näkyvyyttä erityisesti Kanadassa. Seuraavana vuonna yhtye teki Euroopan-kiertueen esiintyen muun muassa Englannissa, Alankomaissa, Saksassa, Espanjassa, Italiassa ja Bulgariassa. Suomessa yhtye oli soittanut Turun Ruisrockissa jo vuonna 1988.


title: Kruiz

text: Marraskuussa 1989 Kruiz palasi studioon äänittämään uutta "Culture Shock" -nimistä albumia. Yhtyeen sisäisten ristiriitojen vuoksi sitä ei kuitenkaan saatu valmiiksi. Sergei Efimovin palattua Neuvostoliittoon albumia yritettiin viimeistellä myös tuolloin Running Wild -yhtyeessä soittaneen rumpali Iain Finlayn kanssa. Lopulta yhtye hajosi vuonna 1990 ja sen jäsenet tekivät omia projektejaan. Valeri Gaina muun muassa vaikutti pitkään Los Angelesissa. Vuonna 2002 Kruiz aktivoitui uudelleen ja julkaisi saksalaisella levy-yhtiöllä viiden kappaleen EP:n, joka sisälsi uusia versioita vuoden 1986 "Kruiz-1"-albumin kappaleista.


title: Kruiz

text: Luettelo sisältää Melodijan ja Warner Brothersin julkaisemat albumit. Yhtyeeltä on ilmestynyt myös lukuisia muita studio- ja kokoelmalevyjä sekä kasettialbumeja. Niitä on julkaistu omakustanteina, ja niitä ovat julkaisseet myös eri levy-yhtiöt.


title: Kalevan Suuntatytöt

text: Kalevan Suuntatytöt (KASU, Kalevan Suuntatytöt ry) on Tampereen Kalevassa toimiva tyttöpartiolippukunta, joka on perustettu 1953.


title: Punkaharjun Valtionhotelli

text: Punkaharjun Valtionhotelli on hotelli Punkaharjun harjualueella. Harjualueelle rakennettiin keisari Nikolai I:n avustuksella metsänvartijan talo vuonna 1845. Talo palveli myös matkailijoita. Vuonna 1879 alettiin rakentaa metsänvartijan talosta Valtionhotellia, ja metsänvartija siirtyi asumaan muualle. Sveitsiläistyylisen metsänvartijan talon suunnitteli Ernst Lohrmann, mutta rakennusta on myöhemmin laajennettu useaan otteeseen. Punkaharjun Valtionhotelli on edelleen majoituskäytössä, ja se Suomen vanhin toimiva majoitusliike. Hotelli restauroitiin vuosina 1978–1979 sekä vuonna 2016. Punkaharjun Valtionhotelli siirtyi vuonna 2016 yksityiseen omistukseen ja toimii nykyään mittavan hotellin saneeraustyön jälkeen nimellä Hotelli Punkaharju. Hotellin yrittäjänä toimii Saimi Hoyer.


title: Punkaharjun Valtionhotelli

text: Majoituspulan vuoksi Punkaharjun Valtionhotellin viereen valmistui 1890-luvulla arkkitehti Sebastian Gripenbergin suunnittelema Keisarinnan Huvila. Rakennus oli tuolloin nimeltään Villa Punkasyrjä. Tiettävästi keisarinna ei ole yöpynyt huvilassa, joten nykyisen nimen alkuperä on hämärän peitossa.


title: Anu Kuivalainen

text: Anu Johanna Kuivalainen (s. 1964 Lahti) on suomalainen dokumenttielokuvien tekijä. Hän on voittanut elokuvillaan kahdesti Tampereen elokuvajuhlien kotimaisen kilpailun ("Orpojen Joulu" 1994 ja "Musta Kissa Lumihangella" 1999) sekä saanut erikois-Jussin elokuvasta "Orpojen Joulu" vuonna 1995. Hänen elokuviaan on esitetty ja palkittu runsaasti kansainvälisillä elokuvafestivaaleilla. Viimeisin elokuva Sielunmetsä 2017.


title: Vesiverso

text:
Vesiversot ovat versoja, jotka kasvavat puun rungosta tai yli vuoden vanhoista oksista, piilevistä silmuista. Piilevät silmut ovat näkyvillä puun kuoressa
tai uppoutuneina kuoren alle sen alaisina silmuina. Niitä kutsutaan joskus villeiksi versoiksi, vaikka tämä termi on oikeammin sovellettu versoihin, jotka
nousevat maasta. Voimakkaat pystyt vesiversot kehittyvät usein vahingoittumisen tai leikkaamisen seurauksina.


title: Vesiverso

text:
Vesiversojen uuden kasvun rakenne ei ole yhtä voimakasta kuin puun luonnollinen kasvu ja versot ovat enemmän alttiita taudeille ja tuholaisille. Puun kehityksen kannalta tämän kaltaiset versot eivät ole toivottuja, koska niihin muodostuu erittäin vähän hedelmiä, tai puissa voimakas pysty kasvu voi johtua
sellaisista versoista.


title: Vesiverso

text: Vesiversot ovat käyttökelpoisia siirrännäisiä latvan varttamisessa.


title: Savannipriinia

text: Savannipriinia ("Prinia erythroptera") on herttujen heimoon kuuluva varpuslintu.


title: Savannipriinia

text: Savannipriiniaa tavataan laajalla alueella Afrikan länsi-, keski- ja itäosissa. Sen on kuvattu olevan paikallinen ja harvinainen. Se on kuitenkin luokiteltu elinvoimaiseksi, koska sen kannankehitys on vakaa eikä sen uskota olevan vaarallisen vähälukuinen.


title: Anzoátegui

text: Anzoátegui on Venezuelan osavaltio. Vuonna 2011 siellä oli 1,47 miljoonaa asukasta. Osavaltion pääkaupunki on Barcelona. Anzoátegui sijaitsee lähes kokonaan rannikon tasankoalueella. Karjankasvatus on ollut kauan tärkeä elinkeino, ja 1930-luvulla Anzoáteguista löytyi myös öljyä.


title: Norsunluurannikko yleisurheilun maailmanmestaruuskilpailuissa

text: Norsunluurannikko on saavuttanut yleisurheilun maailmanmestaruuskilpailuissa neljä mitalia. Moskovassa 2013 Murielle Ahouré sijoittui hopealle sekä 100 metrin että 200 metrin juoksuissa ja Lontoossa 2017 Marie-Josée Ta Lou sijoittui myös hopealle samoilla matkoilla.


title: Britannian tennisliitto

text: Britannian tennisliitto (, LTA) on tenniksen kattojärjestö Yhdistyneessä kuningaskunnassa. Liitto perustettiin vuonna 1888. Liiton toimitusjohtajana toimii Roger Draper.


title: Teuvo Hellén

text: Teuvo Hellén (14. maaliskuuta 1923 – 26. maaliskuuta 2011) oli suomalainen jääkiekkopuolustaja. Hän pelasi SM-sarjassa yhteensä kymmenen kautta, joista yhdeksänä hän edusti Tampereen Ilvestä ja yhtenä paikalliskilpailija TBK:ta. Hellén toimi Ilveksen kapteenina kausina 1946–1947 ja 1947–1948. Hän voitti urallaan neljä Suomen mestaruutta, kaksi hopeaa ja yhden pronssin.


title: Luettelo Botswanan lentoyhtiöistä

text: Tämä on luettelo lentoyhtiöistä, jotka operoivat tai ovat operoineet Botswanassa.


title: John Paul Stapp

text: John Paul Stapp (11. heinäkuuta, 1910 Bahia, Brasilia – 13. marraskuuta, 1999 Alamogordo, USA) oli sekä yhdysvaltalainen lääkäri että sotilashenkilö. Ilmavoimien everstin arvoisena hän teki kiihtyvyyskokeen, testatakseen sitä että voiko ihminen selviytyä hengissä rajusta kiihtyvyydestä. Sellainen seuraa esimerkiksi lentäjän joutuessa turvautumaan heittoistuimeen suuresta lentonopeudesta.


title: John Paul Stapp

text: Eversti Stapp loukkaantui rajun kiihtyvyyden ja suurten G-voimien (suurin kiihtyvyys oli 46.2 G) vaikutuksesta, muttei vakavasti. Stapp suoritti kokeensa rakettikäytöisellä vauhtikelkalla vuonna 1954. Stapp'in rakettikelkka oli kuomuton eli avonainen ja täysin suojaamaton. Kelkan nopeudeksi saatiin 632 mailia tunnissa eli 1 017 km/h. John Paul Stapp saikin tästä nimityksen: "Nopein mies maan päällä". Rakettikelkka kiihtyi 1,5 sekunnissa yli 1 000 km/h nopeuteen, vain 1 100 metrin mittaiselta radalta. Kelkka pysäytettiin vesijarrujen avulla.


title: John Paul Stapp

text: Stapp vaikutti tuolloin uuden tieteenalan, avaruuslääketieteen, kehittymiseen merkittävästi. Koulutuspätevyydeltään John Stapp oli lääketieteen tohtori. Stapp oli toiminut myös vaikuttamalla muun muassa Joseph Kittingerin taustavoimana.


title: Gino Odjick

text: Wayne Gino Odjick (s. 7. syyskuuta 1970 Maniwaki, Quebec, Kanada) on kanadalainen entinen jääkiekkohyökkääjä. Hän pelasi urallaan 12 kautta NHL:ssä edustaen Vancouver Canucksia, New York Islandersia, Philadelphia Flyersia ja Montreal Canadiensia.


title: Gino Odjick

text: Gino Odjick syntyi Kitigan Zibi -nimisessä Algonquin-intiaanien reservaatissa lähellä Maniwakin kaupunkia Quebecin provinssissa. Gino oli perheensä neljäs lapsi ja kaikkiaan kuudesta lapsesta ainoa poika. Kuuden oman lapsen lisäksi hänen perheessään oli ainakin 32 kasvattilasta. Ginon alkuperäinen nimi oli Wayne, mutta se vaihdettiin sen jälkeen kun kävi ilmi, että reservaatissa oli toinenkin lapsi nimeltään Wayne.


title: Gino Odjick

text: Gino pelasi jääkiekkoa heti opittuaan luistelemaan, mutta ensimmäiseen varsinaiseen joukukeeseen hän liittyi vasta 11-vuotiaana. Hän pelasi 15-vuotiaaksi asti paikallisen reservaatin joukkueessa, joka pelaili lähinnä ammattilaisjoukkueiden reservimiehistöjä vastaan. 15-vuotiaana hän harkitsi jääkiekon lopettamista ja siirtymistä muiden harrastusten pariin, mutta pääsi kuitenkin try-outille Ontarion Tier II junioriliigan Hawkesbury Hawksin joukkueeseen. Siihen asti Odjickin rooli oli ollut puolustava puolustaja, mutta Hawkesburyssa hänestä tehtiin joukkueen "enforcer" koska hänen taitonsa eivät riittäneet puolustajan paikalle. Tässä vaiheessa hän myös sai lempinimensä "The Algonquin Assasin".


title: Gino Odjick

text: Vancouver Canucks Odjickin viidennellä kierroksella (86. varausvuorolla) vuoden varaustilaisuudessa, ja hän pelasi ensimmäisen NHL-ottelunsa heti seuraavalla kaudella. Hän ei ollut varsinaisesti taitopelaaja, vaan hänellä oli niin sanottu poliisin rooli. Osan ajastaan Vancouverissa Odjick pelasi samassa ketjussa taitavan Pavel Buren kanssa, ja kaudella 1993–1994 Odjick teki uransa ennätyspisteiksi jääneet tehot 16+13=29. Kaudella 1996–1997 hän voitti NHL:n jäähytilaston kerättyään 371 rangaistusminuuttia.


title: Gino Odjick

text: Odjickin ura päättyi Montreal Canadiensin paidassa ennen kauden 2002–2003 alkua, koska hän sai aivotärähdyksen kiekon osuttua hänen päähänsä kautta edeltäneissä harjoituksissa.


title: Mezzogiorno

text: Mezzogiorno on Etelä-Italiasta käytetty nimitys. Alueena se kattaa suunnilleen Molempain Sisiliain kuningaskunnan alueen ja sen lisäksi Sardinian. Alue eli kukoistuskauttaan idän ja lännen kohtauspaikkana foinikialaisten, kreikkalaisten ja roomalaisten ansiosta. Tämän jälkeen se vaipui köyhyyteen, mistä se ei ole vieläkään päässyt irti.


title: Mezzogiorno

text: 1800-luvun puolivälissä Etelä- ja Pohjois-Italia alkoivat lähentyä, mutta niiden välillä oleva kuilu on vieläkin olemassa. 1950-luvulla Italian valtio alkoi kehittää aluetta aloittamalla maauudistuksen, perustamalla teollisuutta ja rakentamalla teitä.


title: Mezzogiorno

text: Mezzogiorno [ˌmɛddzoˈdʒorno] tarkoittaa suomeksi keskipäivää.


title: Mestaruussarja

text: Mestaruussarja voi tarkoittaa seuraavia urheilusarjoja:


title: Pajtim Kasami

text: Pajtim Kasami (s. 2. kesäkuuta 1992 Andelfingen, Sveitsi) on sveitsiläis-makedonialainen jalkapalloilija, joka edustaa sveitsiläistä jalkapalloseura Sionia. Kasami on keskikenttäpelaaja.


title: Ruominkapian kalliomaalaus

text: Ruominkapian kalliomaalaus sijaitsee Kivijärvellä olevassa Ruominkapian salmen rannalla Lemissä Etelä-Karjalassa. Maalauksen, jonka ainakin ylin kuvioryhmä on maalattu kivikaudella, löysi Veikko Suonio vuonna 1975.


title: Ruominkapian kalliomaalaus

text: Kivijärven koillisosassa Kakonselän ja Kuuksenselän välisessä Ruominkapian salmessa on sen koillisrannalla suuri kallio. Haikkaanvuoren järvenpuoleinen osa kalliosta päättyy suoraan järveen ja on paikoin pystyseinää. Maalaus sijaitsee nousevan kallioliuskan oikeassa päässä. Kallion alaosa maalausten kohdalla on jäkälän peitossa.


title: Ruominkapian kalliomaalaus

text: Maalauksia löytyy useasta eri kohdasta. Joitakin niistä voi katsella pieneltä kielekkeeltä, mutta osa kuvioista sijaitsevat suoraan veteen putoavalla kalliopinnalla. Maalauksia on noin 7 metrin matkalla ja kahdella tai kolmella eri korkeudella. Ylimmän ja alimman kuvion korkeudet vaihtelevat 1−2,8 metriä järven pinnasta. Osa kuvioista saattaa olla vielä jäkäläpeitteen alla.


title: Ruominkapian kalliomaalaus

text: Ylimmät kuviot ovat kaksi vierekkäin ja samalle korkeudelle maalattua venekuviota, joista vasen vene on 44 senttimetriä leveä. Veneet on hahmoteltu kaarella, johon "miehistö" on istutettu tasavälein maalatuilla kapeilla viivoilla. Miehistön päät ovat kaikki samalla korkeudella, vaikka vene on pohjastaan kaareva. Vaikutelmaksi jää kampamainen kuvio. Vasemmalla veneellä on 9 ja oikealla 12 miehistönviivaa. Veneiden oikeanpuoleinen keula kaartuu ylemmäksi kuin veneen vasen pää, johon on lisätty kaari alaspäin. Molempien veneiden vasemmalla puolella on vielä nuolimaiset kuviot, josta oikealla olevan nuolen alapuolelta erottuu ristimäinen kuvio. Veneiden alla kulkee vinosti lohkeama, jonka oikeassa reunassa, veneiden alla, erottuu haravamainen kuvio, jonka 5 piikkiä osoittavat alaspäin. Vinoristiä on tulkittu myös linnuksi sen lentokuvion takia.


title: Ruominkapian kalliomaalaus

text: Edellä mainittuun lohkeamaan yhtyy veneiden oikealla puolella kulkeva lähes pystysuora halkeama. Halkeaman oikealla puolella ja ristikuvion korkeudella on vielä kuviorypäs. Se muodostunee kuudesta pystyasentoon maalatusta ja hieman mutkittelevasta murtoviivasta. Ne ovat eri pituisia, mutta ne seuraavat toisiaan rytmikkäästi.


title: Ruominkapian kalliomaalaus

text: Venekuvioiden alapuolella kuvakentän alalaidassa sijaitsee noin 3−4 metriä vasemmalle selvempi kuvakenttä. Siitä hahmottuu viisi kuvionkatkelmaa. Niistä vasemmalla olevat kaksi esittävät ääriviivoin hahmoteltua hirvieläintä, joiden päät näkyvät selvemmin. Maalaukset ovat kuluneita ja jäkälien peittämiä. Muut kuviot esittänevät muita eläimiä, mutta niiden lajiuttaminen on vaikeaa.


title: Ruominkapian kalliomaalaus

text: Seuraava punaväripaikka sijaitsee noin metrin verran oikealla ja samalla korkeudella. Kohta on sään haalistama ja jäkälän peittämä. Alhaalta erottuu punainen vaakaviiva, joka kuuluu vaikeasti hahmoteltavaan kuvioon. Heti yläpuolella erottuu venekuvaa muistuttava heikko jälki. Vieressä on katkelma ihmishahmosta, josta erottuu enää taivutetut kädet. Ihmishahmon yllä on vielä eläinhahmon katkelma, joka katsoo vasemmalle.


title: Ruominkapian kalliomaalaus

text: Noin puolitoista metriä oikealle on suttaantunutta punaväriä. Siitä ei erota kuvioita. Aivan maalausalueen oikeassa reunassa on kohta, jolle ylettyy katsomaan rannan tasanteelta. Kuvakentästä erottuu tiivis kuvioryhmä, johon kuuluu useita erilaisia tunnistamattomia kuvioita. Selvä kuvio on ihmishahmo, jolla on pitkä, suora ja viivamainen vartalo. Sen pää on pieni pyöreä ympyrä, jonka kädet on maalattu lantiolle. Sen jalat ovat koukussa ja kantapäät yhdessä. Jalkojen väliin on ehkä maalattu miehinen jatke. Ihmishahmo sijaitsee ilmeisesti suuren hirven takana, joka katsoo vasemmalle. Hirven perän kohdalle on maalattu kampamainen venekuvio outoon pystyasentoon. Muita hirviä saattaa olla kaksi lisää ja yhdellä niistä erottuu selvä sydänpiste. Alimman hirven etujalan alla näkyy pyöreä rengas, jolla on kaksi silmän- ja yksi suunpiste. Renkaan ylle nousee kaksi sarvimaista uloketta. Tätä on pidetty ihmishahmona.


title: Ruominkapian kalliomaalaus

text: Tämä viimeinen kuvioryhmä saattaa hyvinkin kätkeä sisälleen ajatuksen. Venekuvion "uppoaminen" kohti alempia kuvioita on ajateltu liittyvän shamaanin "henkiseen matkantekoon".


title: Ruominkapian kalliomaalaus

text: Ylin kuvakentän korkeus lienee maalattu ennen Vuoksen puhkeamista eli noin 3700−3800 eaa..


title: August Schellenberg

text: August Schellenberg (25. heinäkuuta 1936 Montreal, Kanada – 15. elokuuta 2013 Dallas, Yhdysvallat) oli kanadalaissyntyinen näyttelijä, joka tunnettiin rooleistaan Free Willy -elokuvissa. Hän esiintyi myös lukuisissa televisiosarjoissa. Schellenberg oli Emmy-ehdokkaana vuonna 2007 sivuosastaan Istuva Härkä -intiaanipäällikkönä HBO:n televisioelokuvassa "Haudatkaa sydämeni Wounded Kneehen".


title: August Schellenberg

text: Schellenbergin äiti oli mohawk-englantilaista syntyperää ja hänen isänsä oli sveitsiläis-saksalainen. Schellenberg opiskeli näyttelemistä Montrealissa, Kanadan kansallisessa teatterikorkeakoulussa ()


title: Puuterivippa

text: Puuterivippa on pieni, pehmeä, useimmiten pyöreän muotoinen tyyny, jolla levitetään puuteria tai poskipunaa iholle. Puuterivippoja valmistetaan useista eri materiaaleista, nykyisin lähinnä puuvillasta tai sametista. Sienen sisällä saattaa olla vaahtomuovipala ja sen kääntöpuolella nauha, jolla vipasta saa hyvän otteen.


title: Cedric Mabwati

text: Cedric Mabwati Gerard (s. 8. maaliskuuta 1992 Kinshasa, Kongon demokraattinen tasavalta) on kongolainen jalkapalloilija. Hän edustaa Espanjan Primera Divisiónissa pelaavaa Betisiä ja on pelipaikaltaan laitalinkki.


title: Cedric Mabwati

text: Cedric muutti perheensä kanssa Kamerunista Espanjaan olleessaan teini-ikäinen, jossa hän liittyi Atlético Madridin junioriakatemiaan. Kolme vuotta myöhemmin hän nousi seuran reservijoukkueeseen, joka pelasi maan kolmanneksi korkeimmalla sarjatasolla Segunda División B:ssä.


title: Cedric Mabwati

text: 6. tammikuuta 2010 Cedric teki ensiesiintymisensä seuran edustusjoukkueessa Copa del Reyn ottelussa Recreativo de Huelvaa vastaan. Kesällä hän siirtyi kauden 2010–2011 kestävällä lainasopimuksella Numanciaan.


title: Cedric Mabwati

text: Lainakauden aikana hän kuului joukkueen avauskokoonpanoon ja viimeisteli lopulta 40 pelaamassaan ottelussa yhdeksän (9) maalia. Lainasopimuksen jälkeen siirrosta tehtiin pysyvä.


title: Cedric Mabwati

text: 10. kesäkuuta 2013 sevillaisseura Real Betis osti Cedricin ulos sopimuksestaan vain 1,20 euron siirtokorvauksella. Hän pelasi ensimmäisen ottelunsa joukkueessa 18. elokuuta 2013 Real Madridia vastaan.


title: Jane Harvey

text: Jane Harvey (oik. "Phyllis Taff", 6. tammikuuta 1925 Jersey City, New Jersey, Yhdysvallat – 15. elokuuta 2013 Los Angeles, Kalifornia, Yhdysvallat) oli yhdysvaltalainen jazz-laulaja, joka esiintyi yhdessä muun muassa Desi Arnazin, Duke Ellingtonin ja Benny Goodmanin kanssa.


title: Jane Harvey

text: Lukion jälkeen Phyllis Taff meni koe-esiintymiseen yökerhonomistaja Barney Josephsonille, joka kiinnitti hänet esiintymään kuuluisassa Greenwich Village -yökerhossa. Esiintyjän nimi muutettiin Jane Harveyksi Josephsonin aloitteesta. Benny Goodmanin kuultua Harveyta, Goodman kiinnitti hänet levyttämään kappaleen "You Brought a New Kind of Love to Me" orkesterinsa kanssa joulukuussa 1944 Columbia Records -yhtiölle. Harvey työskenteli Goodmanin orkesterin kanssa puoli vuotta ja levytti menestyssävelmät "Close as Pages in a Book", "Up in Central Park", "Only Another Boy and Girl" sekä "He’s Funny That Way". Harvey liittyi Desi Arnazin orkesteriin vuonna 1946 ja levytti useita sävelmiä RCA Victor -yhtiölle, kuten "Mi Vida" ja "A Rainy Night in Rio". Hän esiintyi yhtyeen solistina menestyksekkäästi myös Ciro's-yökerhossa. Harvey päätti pysyä yökerhon palkkalistoilla Arnazin yhtyeen lähdettyä kiertueelle.


title: Jane Harvey

text: Jane Harvey esiintyi Euroopassa oleville Yhdysvaltain armeijan joukoille vuonna 1948 Bob Hopen ja Irving Berlinin kanssa. Palattuaan Yhdysvaltoihin hän esiintyi ensimmäistä kertaa Broadwaylla vuonna 1950 Harold Romen musikaalissa "Bless You All". Avioiduttuaan levytuottaja Bob Thielen kanssa, Harvey vetäytyi hetkeksi syrjään kasvattaakseen pariskunnan poikaa. Hän levytti seuraavan kerran vuonna 1958 kaksi kappaletta Duke Ellingtonin orkesterin kanssa. Vuosien mittaan Harvey teki lukuisia levytyksiä, kuten "Leave It to Jane", "I’ve Been There", Fats Waller -kunnianosoituksen "You Fats, Me Jane", "Jane Harvey" sekä "The Other Side of Sondheim".


title: Jane Harvey

text: Harvey palasi kabareen pariin vielä vuonna 2011 esiintyen New Yorkissa Feinstein's -kerholla sekä Hollywoodin Catalina Jazz Clubilla. Hän myös julkaisi viiden CD-levyn kokoelman aiempia levytyksiään sisältäen ennalta julkaisemattoman session kitaristi Les Paulin kanssa.


title: Jalkapallon I divisioonan kausi 1984

text: Jalkapallon I divisioonan kausi 1984 oli Suomen jalkapallon toiseksi korkeimman sarjatason kausi. Kausi pelattiin 12 joukkueen kaksinkertaisena sarjana. Voittaja Oulun Työväen Palloilijat nousi suoraan Mestaruussarjaan. Toiseksi sijoittunut Kuopion Elo karsi Mestaruussarjapaikasta Kokkolan Pallo-Veikkojen kanssa. KPV säilytti paikkansa Mestaruussarjassa. Kolme viimeistä joukkuetta putosivat suoraan II divisioonaan.KPV säilytti paikkansa Mestaruussarjassa yhteismaalein 3–2.


title: Vincent van der Voort

text: Vincent van der Voort (s. 18. joulukuuta 1975 Purmerend, Alankomaat) on hollantilainen dartsinpelaaja.


title: Vincent van der Voort

text: Van der Voortia pidetään yhtenä maailman nopeimmista dartsinpelaajista, ja hänen lempinimensä on ""The Fastest Player in the World"". Maailmanmestaruuskilpailuissa van der Voort ei ole ikinä selvinnyt puolivälieriä pidemmälle.


title: Dixie Evans

text: Dixie Evans (oik. "Mary Lee Evans", 28. elokuuta 1926 Long Beach, Kalifornia, Yhdysvallat – 3. elokuuta 2013 Las Vegas, Nevada, Yhdysvallat) oli yhdysvaltalainen burleski- ja strip tease -tanssija, joka tunnettiin erityisesti Marilyn Monroe -parodianumerostaan 1950-luvulla. Hänet tunnetaan myös "Burlesque Hall of Fame" -museon perustajana.


title: Dixie Evans

text: Mary Lee Evans syntyi elokuussa 1926 Long Beachilla. Perhe muutti pian Australiaan, koska isä työskenteli öljymiehenä. Perheen palattua muutamaa vuotta myöhemmin Kaliforniaan, isä kuoli työtapatumassa öljykentällä. Lopetettuaan koulun kesken ja työskenneltyään pelloilla Los Angelesin ulkopuolella, Evans vastasi tanssityttöjä etsineeseen ilmoitukseen Hollywoodissa. Hän sai työn ja elätti sittemmin itsensä mallintöillä ja burleskiesityksillä. Evansin läpimurto tapahtui burleskituottaja Harold Minskyn tuella, joka havaitsi Evansin yhdennäköisyyden Marilyn Monroeen ja nimesi tämän "Burlesquen Marilyn Monroeksi". Evans perehtyi parodioimaansa hahmoon perusteellisesti ja esityksestä tuli menestys. Hän ei kuitenkaan koskaan tavannut Marilyniä henkilökohtaisesti.


title: Dixie Evans

text: Aktiiviuransa jälkeen Evans työskenteli jonkin aikaa hotellinjohtajana Bahamasaarilla. Palattuaan Kaliforniaan joitakin vuosia myöhemmin, Evansin ystävä Jennie Leen kertoi unelmasta rakentaa burleskimuseo Leen ranchille autiomaahan. Paikan tarkoituksena olisi tarjota mukava paikka, jonne eläköityneet esiintyjät voisivat asettua. Leen kuoltua vuonna 1990 tämän elamänkumppani pyysi Evansia ottamaan muistoesinekokoelman haltuunsa. Evan avasi burleskimuseon samana vuonna. Vetääkseen väkeä Los Angelesin ja Las Vegasin välillä autiomaassa sijainneeseen museoon, Evans käynnisti "Miss Exotic World" -kauneuskilpailun, joka veti burleskiesiintyjiä ranchille ympäri Yhdysvaltoja. Evansin museo muutti Las Vegasiin vuonna 2006 ja se nimettiin samassa yhteydessä uudelleen "Burlesque Hall of Fame":ksi.


title: Hannah England

text: Hannah Jane England (s. 6. maaliskuuta 1987 Oxford, Englanti) on brittiläinen keskimatkojen juoksija. Hänen päälajinsa on 1 500 metrin juoksu.


title: Hannah England

text: Vuonna 2011 England voitti hopeaa Daegun MM-kilpailuissa 1 500 metrillä.


title: Hannah England

text: Lähde: IAAF


title: Haris Seferović

text: Haris Seferović (s. 22. helmikuuta 1992 Sursee, Sveitsi) on sveitsiläinen jalkapalloilija. Hän edustaa Saksan Bundesliigassa pelaavaa Eintracht Frankfurtia ja on pelipaikaltaan hyökkääjä.


title: Haris Seferović

text: 30. tammikuuta 2010 italiasseura Fiorentina ilmoitti tehneesä sopimuksen Seferovićin kanssa, jonne hän siirtyi Grasshopper Club Zürichistä. Hän siirtyi pelaamaan seuran reservijoukkueeseen.


title: Haris Seferović

text: 4. elokuuta 2011 hän siirtyi lainasopimuksella sveisiläisseura Neuchâtel Xamaxiin. Hän pelasi myös seuraavan kauden 2012–2013 lainalla, ensiksi Leccessä, josta hän vahtoi maisemaa tammikuun siirtoikkunan aikana siirtyessään Novaraan loppukaudeksi.


title: Haris Seferović

text: Kesällä 2013 Seferović siirtyi nelivuotisella sopimuksella espanjalaisseura Real Sociedadiin.


title: Pähkinäsaaren linna

text: Pähkinäsaaren linna () on Venäjällä Leningradin alueella sijaitseva keskiaikainen linna. Se sijaitsee vuonna 1780 kaupunkioikeudet saaneen Pähkinälinnan kaupungin alueella paikassa, jossa Laatokka laskee Nevaan.


title: Pähkinäsaaren linna

text: Suuriruhtinas Juri Danilovitšin johtamat novgorodilaiset perustivat vuonna 1323 linnoituksen sotilaallisesti ja kauppapoliittisesti tärkeällä paikalla sijaitsevaan Pähkinäsaareen (, lyhyemmin Ореховец, "Orehovets"). Saari sijaitsee Laatokan ja sen laskujoen Nevan liitoskohdassa ja kontrolloi siten Nevan kautta kulkevaa liikennettä. Samana vuonna 1323 siellä solmittiin Novgorodin ja Ruotsin välinen Pähkinäsaaren rauha. Ruotsin kuningas Maunu Eerikinpoika valloitti rajalinnoituksen vuonna 1348, mutta menetti sen jo seuraavana vuonna takaisin novgorodilaisille. Vuonna 1352 saaren itäosaan rakennettiin nelikulmainen kivilinna. Länsiosaan syntyi esikaupunki, joka ympäröitiin kivimuurilla vuonna 1410.


title: Pähkinäsaaren linna

text: Vuonna 1478 Pähkinälinna joutui Novgorodin mukana Moskovalle, joka pystytti paikalle uuden linnoituksen vuosina 1514–1525. Puttilan paasikivestä rakennettu linnoitus oli muodoltaan 300×150 metrin suuruinen monikulmio, jossa oli seitsemän ulkotornia ja kolmitorninen keskuslinna. Muurien korkeus oli 12 metriä ja kolmikerroksisten tornien 14–16 metriä. Juurestaan muurit olivat 4,5 metriä paksuja. Nevan molemmin puolin sijaitsivat linnoittamattomat esikaupungit. Yhteensä asukkaita oli 1 200–1 500 henkeä.


title: Pähkinäsaaren linna

text: Linnoitus torjui ruotsalaisten hyökkäykset vuosina 1555 ja 1579, mutta joutui antautumaan pitkällisen piirityksen jälkeen vuonna 1612. Stolbovan rauhassa alue joutui Ruotsille. Venäjä valtasi linnoituksen takaisin suuressa Pohjan sodassa vuonna 1702. Vuosina 1703–1715 tornien ympärille rakennettiin maalinnakkeet, jotka myöhemmin katettiin kivellä.


title: Pähkinäsaaren linna

text: 1700-luvulla linna menetti sotilaallisen merkityksensä, ja sitä ryhdyttiin käyttämään poliittisten vankien säilytyspaikkana. Vankilassa viruivat muun muassa Pietari Suuren sisar Marija Aleksejevna, hänen ensimmäinen vaimonsa Jevdokija Lopuhina sekä keisari Iivana VI, joka sai surmansa vapauttamisyrityksen yhteydessä. 1800-luvulla vangittuina oli dekabristeja, Puolan kapinallisia ja narodnikkeja. Linnoituksessa on teloitettu muun muassa Leninin vanhempi veli Aleksandr Uljanov. 1900-luvun alussa rangaistusvankilassa pidettiin vuosien 1905–1907 vallankumoustapahtumien osanottajia, sosiaalidemokraatteja, sosialistivallankumouksellisia, anarkisteja ja niin edelleen.


title: Pähkinäsaaren linna

text: Toisessa maailmansodassa Pähkinälinna toimi neuvostojoukkojen Leningradin rintaman etuvartiona, jota saksalaiset tulittivat voimakkaasti. Sodan jälkeen linnoitusta on restauroitu, ja se toimii nykyään museona.


title: Pähkinäsaaren linna

text: Pähkinäsaaren linna muodostaa yhdessä uuden ja vanhan Laatokan kanavan kanssa yhden osan Pietarin Unescon maailmanperintökohteesta.


title: Jalkapallon I divisioonan kausi 1985

text: Jalkapallon I divisioonan kausi 1985 oli Suomen jalkapallon toiseksi korkeimman sarjatason kausi. Kausi pelattiin 12 joukkueen kaksinkertaisena sarjana. Voittaja Mikkelin Palloilijat nousi suoraan Mestaruussarjaan. Toiseksi sijoittunut Lahden Reipas karsi Mestaruussarjapaikasta Kopareiden kanssa. Koparit säilytti paikkansa Mestaruussarjassa. Kolme viimeistä joukkuetta putosivat suoraan II divisioonaan.


title: Jalkapallon I divisioonan kausi 1985

text: Lahden Reipas ja Lauritsalan Työväen Palloilijat pelasivat uusinnan toisesta sijasta, jonka Reipas voitti 5–0.Koparit säilytti paikkansa Mestaruussarjassa yhteismaalein 3–2.


title: Rosalia Mera

text: Rosalía Mera Goyenechea (28. tammikuuta 1944 A Coruña, Espanja – 15. elokuuta 2013 A Coruña) oli espanjalainen yrittäjä ja liikenainen. Hän oli kuollessaan eräs maansa rikkaimmista naisista ja maailman rikkain oman omaisuutensa itse luonut nainen. Hän loi maailman suurimmaksi alansa ketjuksi nousseen Zara-vaatemyymäläketjun yhdessä silloisen aviomiehensä Amancio Ortega Gaonan kanssa vuonna 1975.


title: Rosalia Mera

text: Mera syntyi vuonna 1944 A Coruñan työläiskaupunginosassa. Alue oli verrattain köyhää teollisuusaluetta Galiciassa. Hän aloitti työskentelyn paikallisessa vaateliikkeessä apulaisompelijana 11-vuotiaana ja tapasi miehensä Ortegan työpaikallaan. Pariskunta avioitui alle 20-vuotiaina ja he avasivat ensimmäisen Zara-vaatemyymälän kotikaupungissaan vuonna 1975.


title: Rosalia Mera

text: Pariskunta avasi uusia kauppoja yhdessä omistamansa Inditex-holdingyhtiön kautta Espanjassa ja Portugalissa läpi 1990-luvun. Meran kuollessa yhtiö toimi 86 maassa ja operoi yli 6 000 liikettä. Zara-lippulaivansa kanssa yritys tuli tunnetuksi niin sanotusta ”fast fashion” (”nopea muoti”) -konseptista, jossa muotia jaellaan myymäläverkostoon nopeasti ja tuotteet on hinnoiteltu keskihintaisiksi, jotta useilla ihmisillä olisi niihin varaa.


title: Rosalia Mera

text: Kuollessaan Mera omisti 5,1 prosenttia Inditexin osakkeista ja hän oli Forbesin mukaan Espanjan rikkain nainen noin 6,1 miljardin dollarin omaisuudellaan. Forbesin listoilla Mera oli maailman rikkain omaisuutensa itse luonut nainen ja koko maailman 195. rikkain ihminen.


title: David C. Jones

text: David Charles Jones (9. heinäkuuta 1921 Aberdeen, Etelä-Dakota, Yhdysvallat – 10. elokuuta 2013 Potomac Falls, Virginia, Yhdysvallat) oli Yhdysvaltojen ilmavoimien kenraali sekä Yhdysvaltain puolustushaarakomentajien neuvoston puheenjohtaja 1978 – 1982.


title: David C. Jones

text: David Charles Jones syntyi 9. heinäkuuta 1921 Etelä-Dakotan Aberdeenissa. Hän jätti koulunsa kesken Toisen maailmansodan aikana ja värväytyi Yhdysvaltain ilmavoimiin. Hänet koulutettiin pilotiksi helmikuussa 1943, minkä jälkeen hän koulutti lentäjiä eri tukikohdissa Yhdysvalloissa. Korean sodan aikana hän lensi yli 300 tehtävää B-29 Superfortressilla Pohjois-Korean yläpuolella. Hän lensi myös ilmatankkauskoneita. Sodan jälkeen hän toimi kenraali Curtis LeMayn henkilökohtaisena avustajana.


title: David C. Jones

text: Jones valmistui National War Collegesta vuonna 1960 ja palveli Vietnamin sodassa operatiivisena apulaiskomentajana ja myöhemmin Seventh Air Forcen varakomentajana. Myöhemmin hän komensi Euroopassa olevia Yhdysvaltain ilmavoimia. Richard Nixon nimitti Jonesin Yhdysvaltain ilmavoimien esikuntapäälliköksi 1974, missä virassa hän johti komentorakenteen uudelleenorganisoinnin ilmavoimissa.


title: David C. Jones

text: Uransa lopuksi Jones palveli Yhdysvaltain ilmavoimien puolustushaarakomentajana Yhdysvaltain puolustushaarakomentajien neuvostossa ja lopulta neuvoston puheenjohtajana kaksi kaksivuotiskautta 1978 – 1982 presidentti Jimmy Carterin nimittämänä. Jones oli Carterin mukana Wienissä SALT II -neuvotteluissa 1979. Hän oli myös mukana muodostamassa nopean toiminnan joukkoja Aasian lounaisosaan Neuvostoliiton Afganistanin miehityksen jälkeen, joista Carter muodosti myöhemmin alueellisen joukko-osastokokonaisuuden. Toisen kautensa lopulla Jones ajoi neuvoston uudelleenorganisointia vahvistaen puheenjohtajan roolia ja lieventäen eri puolustushaarojen välillä ollutta kilpailua. Jonesin vastuuaikana tapahtui myös Iranin panttivankikriisi, missä presidentti Carterin päätöksellä ryhdyttiin epäonnistuneeseen yritykseen pelastaa 53 amerikkalaista panttivankia. Jones jäi eläkkeelle toisen kaksivuotiskautensa lopuksi Ronald Reaganin jo noustua presidentiksi 1982.


title: David C. Jones

text: Jonesin vaimo Lois oli kuollut vuonna 2009. Pariskunta oli naimisissa 67 vuotta ja heillä oli kaksi tytärtä ja poika. Jones kuoli Parkinsonin tautiin.


title: Into Treason

text: Into Treason on Twilightningin ensimmäinen ja ainoaksi jäänyt single, joka julkaistiin 14. tammikuuta 2005.


title: Jalkapallon I divisioonan kausi 1986

text: Jalkapallon I divisioonan kausi 1986 oli Suomen jalkapallon toiseksi korkeimman sarjatason kausi. Kausi pelattiin 12 joukkueen kaksinkertaisena sarjana. Voittaja Lahden Reipas nousi suoraan Mestaruussarjaan. Kontulan Urheilijat ja Tampereen Pallo-Veikot pelasivat uusinnan toisesta sijasta, jonka Kontulan Urheilijat voitti 5–1. KontU karsi Mestaruussarjapaikasta Kemin Palloseuran kanssa. KePS säilytti paikkansa Mestaruussarjassa.


title: Jalkapallon I divisioonan kausi 1986

text: MyPa ja Jaro pelasivat uusinnan putoamisesta II divisioonaan. MyPa säilytti paikkansa I divisioonassa rangaistuslaukauskilpailulla, 1–1 aet., 5–4 pen.


title: Jalkapallon I divisioonan kausi 1986

text: Kemin Palloseura säilytti paikkansa Mestaruussarjassa yhteismaalein 7–5.


title: Forgive Her...

text: Forgive Her... on Swallow the Sunin single, jonka Firebox Records julkaisi vuonna 2005. Single julkaistiin ainoastaan Suomessa ja se ylsi listalla sijalle neljä. Suomalaisen Reverend Bizarren laulaja Albert Witchfinder vieraili levyn kappaleella "Solitude".


title: Leighton Gage

text: Leighton David Gage (13. toukokuuta 1942 Rahway, New Jersey, Yhdysvallat – 26. heinäkuuta 2013 Ocala, Florida, Yhdysvallat) oli yhdysvaltalainen rikoskirjailija. Häanen tunnusmerkkinsä olivat Brasiliaan sijoittuvat rajut ja realistiset rikosromaanit. Gage alkoi kirjoittaa romaaneja 2000-luvulla.


title: Leighton Gage

text: Leighton Gagen teosten sankari on São Paulossa toimiva Brasilian liittovaltion poliisi Mario Silva, joka pääsee toimimaan liittovaltion virassaan eri puolilla maata. Teossarjaan kuuluu seitsemän rikosromaania, joista viimeinen tulee postuumisti markkinoille 2014. Kirjailijan kuollessa romaaneista oli ilmestynyt suomeksi kaksi: Haudatut muukalaiset (2009) sekä Kuoleman huokaus (2010). Gage on myös vieraillut Suomessa vuonna 2010, hänen ensimmäisen romaanisuomennoksensa tultua markkinoille. Hän on kertonut olleensa Mika Waltarin historiallisten romaanien sekä suomalaisen saunan ystävä.


title: Leighton Gage

text: Gagen toinen vaimo oli brasilialainen ja hän asui sekä São Paulon lähistöllä sekä Floridassa. Ennen kirjailijauraansa hän työskenteli mainostoimiston taiteellisena johtajana asuen Yhdysvaltojen ohella Saksassa, Hollannissa, Australiassa sekä 1970-luvulta alkaen Brasiliassa. Hän ohjasi ja käsikirjoitti myös dokumenttielokuvia. Hän kuoli haimasyöpään.


title: Minnesota-hoito

text: Minnesota-hoito on nimitys minnesota-malliin perustuvalle Minnesota-Hoito Oy:n tarjoamalle päihdehoidolle. Hoitomalli on kehitetty 1940-luvun lopulla USA:ssa, Minnesotan osavaltiossa, Willmarin valtionsairaalassa. Minnesota-hoidolla voidaan tarkoittaa myös yritystä ("Minnesota-Hoito Oy"). Yrityksestä käytetään myös nimitystä "Lapuan Minnesota-hoito".


title: Minnesota-hoito

text: Simo Seppelin kävi 1980-luvulla Ruotsissa minnesota-mallin mukaisen hoidon, jonka jälkeen hän osallistui Ruotsin valtion järjestämään päihdeterapeuttikoulutukseen. Vuonna 1992 Seppelinin perhe muutti Suomeen ja perusti Minnesota-Hoito Oy:n. Toiminta alkoi Lapuan kaupungin tiloissa vuonna 1993. Ensimmäinen potilas vastaanotettiin huhtikuussa 1993. Vuoden aikana hoidossa kävi 19 potilasta, ja käynnistyi myös ensimmäinen jatkohoitoryhmä. Aluksi yrityksessä työskenteli kolme oman perheen jäsentä: Simo, Kristine ja Kari Seppelin. Ensimmäinen perheen ulkopuolinen työntekijä palkattiin 1996.


title: Minnesota-hoito

text: Vuonna 2017 Minnesota-hoito aloitti toimintansa myös Lahden kupeessa Hämeenkoskella.


title: Seppo Siika-aho

text: Seppo Siika-aho (s. 8. joulukuuta 1969 Muhos) on entinen suomalainen lentopalloilija. Hän oli pelirooliltaan vastaanottaja.


title: Seppo Siika-aho

text: Siika-aho pelasi urallaan 46 A-maaottelua Suomen maajoukkueen paidassa vuosina 1993-1994 ja pelasi vuonna 1993 muun muassa. Lentopallon EM-kisoissa, jotka järjestettiin Turussa ja Oulussa. Hän oli myös aiemmin oman ikäluokkansa nuorten maajoukkueessa, jossa hän oli joukkueen kapteeni.


title: Seppo Siika-aho

text: Siika-ahon kasvattajaseura oli Muhoksen Pallo-Salamat (MuPS), jossa hän voitti useita juniorien SM-mitaleja, muun muassa C-poikien ja B-poikien suomenmestaruuden. Hän edusti MuPS aikuisten joukkuetta eri sarjatasoilla ja viimeisen vuoden 1-sarjassa kaudella 1988-1989. Sen jälkeen hän edusti Pieksämäen NMKY:tä kausina 1989-1990 ja 1990-1991. Tämän jälkeen Siika-aho siirtyi Jyväskylän Metso-Lentikseen.


title: Seppo Siika-aho

text: Metso-Lentis nousi kaudella 1991-1992 Lentopallon mestaruussarjaan ja Siika-aho pelasi Jyväskylässä seuraavat kaudet mutta lopetti pelaamisen selkävamman vuoksi kauden 1994-1995 jälkeen. Hän palasi joukkueeseen vielä kaudeksi 1997-1998, mutta urheilu-ura päättyi lopullisesti selkävammaan kauden jälkeen.


title: Seppo Siika-aho

text: Myöhemmin Siika-aho oli Suomen Lentopalloliiton hallituksen jäsen vuosina 2007-2010, joista vuoden 2010 hallituksen varapuheenjohtajana. Urheilu-uransa jälkeen Siika-aho lauloi Seminaarinmäen Mieslaulajissa vuosina 1995-2007. Hän on äänialaltaan basso ja toimi myös Semmarien tuotantoyhtiön palveluksessa.


title: Seppo Siika-aho

text: Siika-aho on nykyään Nets Oy:n palveluksessa. Aikaisemmalla työuralla hän on toiminut IT-alalla, muun muassa Microsoftin, Nokian ja Stora Enson palveluksessa sekä media-alalla tuottaen muun muassa TV-ohjelmia kuten Käytännön fysiikkaa (YLE), Ilta Iiron kanssa (YLE), Ultra Bra - Kaikki päättyy joskus (MTV3).


title: Seppo Siika-aho

text: Seppo Siika-aho on Tapanilan Kylätila ry:n puheenjohtaja. Yhdistys osti alkuvuodesta 2018 Helsingin kaupungilta Tapanilan ala-asteen 2014 koulukäytöstä suljetun alakoulurakennuksen ja on käynnistänyt siellä laajamittaisen asukastalotoiminnan.


title: Seppo Siika-aho

text: Hän toimii juniorivalmentajana PuMa-Volleyssa (lentopallo) sekä Malmin Palloseurassa (jalkapallo). LIsäksi hän on PuMa-Volley ry:n varapuheenjohtaja.


title: Seppo Siika-aho

text: Siika-aho oli ehdolla Helsingin kaupunginvaltuustoon kuntavaaleissa 2017 saaden 404 ääntä. Hän on Vihreiden varajäsen Kasvatus- ja koulutulautakunnassa sekä Kasvatus- ja koulutuslautakunnan suomenkielisessä jaostossa.


title: Seppo Siika-aho

text: Seppo Siika-aho nimitettiin kahden muun Tapanilan ala-asteen toimintaa puolustaneen aktiivin kanssa Tapanilan kunnia-asukkaaksi 2015.


title: The Compulsions

text: The Compulsions on yhdysvaltalainen rockyhtye, jonka debyyttialbumi "Beat The Devil" julkaistiin vuonna 2011. Yhtyeen perustaja ja laulaja on Rob Carlyle. Muut soittajat ovat basisti Sami Yaffa (ex-Hanoi Rocks) ja nykyiseen Guns N’ Roses -kokoonpanoon kuuluvat kitaristi Richard Fortus ja rumpali Frank Ferrer. Levyllä soittaa myös monia vierailevia muusikoita.


title: Vihersilmät

text: Vihersilmät (Chlorophthalmidae) on auloppikaloihin kuuluva heimo. Heimon lajeja tavataan kaikista lämpimistä ja lauhkeista valtameristä niin matalista kuin syvistäkin vesistä.


title: Vihersilmät

text: Vihersilmien heimoon kuuluu 2 sukua ja noin 20 lajia. Aikaisemmin heimoon kuuluivat myös suvut "Paraulopus" ja "Bathysauropsis", mutta ne ovat sittemmin siirretty omiksi heimoikseen. Kooltaan vihersilmälajit ovat tyypillisesti noin 20–23 cm pitkiä. Suurin laji töppövihersilmä ("Chlorophthalmus agassizi") voi saavuttaa 40 cm:n pituuden. Ruumiinrakenteeltaan ne ovat pitkänomaisia ja hieman litteähköjä kaloja. Tyypillisiä piirteitä heimon lajeille ovat ruumiin etuosassa sijaitseva selkäevä, rasvaevä ja haarautunut pyrstöevä. Suu on suuri ja aleleuka työntyy yläleukaa pidemmälle. Vihersilmien silmät ovat kooltaan suuret ja linssi on kyyneleen muotoinen. Elävien vihersilmälajien silmät ovat väriltään vihreät. Väritykseltään heimon kalat ovat tyypillisesti ruskehtavia tai vihertäviä ja ruumiissa voi olla laikkuja. Vihersilmät ovat hermafrodiitteja.


title: Vihersilmät

text: Vihersilmiä tavataan Atlantista Välimeri mukaan luettuna, Intian valtamerestä ja Tyynestämerestä lämpimissä ja lauhkeissa vesissä. Ne elävät tyypillisesti noin 50–1 000 metrin syvyydessä. Heimon lajien ravintoa ovat kalat ja äyriäiset.


title: Jalkapallon I divisioonan kausi 1979

text: Jalkapallon I divisioonan kausi 1979 oli Suomen jalkapallon toiseksi korkeimman sarjatason kausi. Kausi pelattiin 12 joukkueen kaksinkertaisena runkosarjana, jonka jälkeen neljä parasta joukkuetta pelasivat yksinkertaisen sarjan Mestaruussarjan neljän viimeisen joukkueen kanssa. Karsintasarjasta selvisi neljä parasta joukkuetta Mestaruussarjaan. I divisioonasta Mestaruussarjaan nousivat Oulun Työväen Palloilijat ja Sepsi-78.


title: Jalkapallon I divisioonan kausi 1979

text: Runkosarjan kahdeksan viimeistä joukkuetta pelasivat keskenään yksinkertaisen putoamissarjan, jossa runkosarjan tulokset otettiin huomioon. Kolme viimeistä joukkuetta putosivat II divisioonaan.


title: Jalkapallon I divisioonan kausi 1979

text: Yleisömäärät ks. Jalkapallon Mestaruussarjan kausi 1979


title: Jalkapallon I divisioonan kausi 1977

text: Jalkapallon I divisioonan kausi 1977 oli Suomen jalkapallon toiseksi korkeimman sarjatason kausi. Kausi pelattiin 12 joukkueen kaksinkertaisena sarjana. Sarjan kaksi parasta Kuopion Pallotoverit ja Turun Pyrkivä nousivat suoraan Mestaruussarjaan. Kolme viimeistä putosivat suoraan II divisioonaan.


title: Volhov

text: Volhov voi tarkoittaa seuraavia:


title: Misty (kappale)

text: ”Misty” on Erroll Garnerin alun perin instrumentaaliksi säveltämä jazzkappale. Ensimmäisen nauhoituksen teki Erroll Garnerin trio vuonna 1954, ja lauluna kappaleen teki tunnetuksi Johnny Mathis vuoden 1959 äänityksellään. Englanninkielisen sanoituksen teki Johnny Burke. Kappale on nauhoitettu lukuisia kertoja sekä lauluna että instrumentaalina ja se lukeutuu jazzmusiikin standardeihin. Suomeksi kappaleen nimi on ”Hämärää”, ja sen on kääntänyt Aila-Anneli Nyman.


title: Misty (kappale)

text: Erroll Garner sävelsi kappaleen hyräilemällä istuessaan lentokoneessa. Hän ei osannut kirjoittaa nuottikirjoitusta eikä voinut ottaa keksimäänsä melodiaa ylös, mutta kotiin päästyään hän tapaili melodian uudelleen pianolla. Garner on sanonut, ettei ollut aluksi varma siitä, että oliko kyse todella uudesta sävellyksestä vai oliko hän vain hyräillyt jotakin tuntemaansa sävelmää. Vasta soitettuaan melodiaa useille ystävilleen hän varmistui siitä, että se ei ollut jo tunnettu kappale, ja uskalsi äänittää sävellyksensä.


title: Misty (kappale)

text: Englanninkieliset sanat kirjoitti Johnny Burke vuonna 1955. Burke oli tuohon aikaan lopettanut pitkäaikaisen yhteistyönsä säveltäjä Jimmy Van Heusenin kanssa. Hän halusi keskittyä säveltämään ja sanoittamaan omat kappaleensa eikä aluksi ollut innostunut valmiin sävellyksen sanoittamisesta. Pianisti Herb Mesick, jonka kanssa Burke työskenteli, tunsi Erroll Garnerin ja piti kovasti ”Mistyn” melodiasta. Hän painosti Burkea sanoittamaan kappaleen, ja vastahakoisuudestaan huolimatta tämä lopulta suostui tehtävään.


title: Misty (kappale)

text: Garnerin ensinauhoitus tehtiin New Yorkissa heinäkuussa 1954. Kokoonpanoon kuuluivat pianisti Garnerin lisäksi kontrabasisti Wyatt Ruther ja rumpali Eugene ”Fats” Heard. Suuren yleisön suosioon ”Misty” nousi vuonna 1959, kun Johnny Mathis äänitti siitä lauletun version. Mathisin nauhoitus nousi Billboard Hot 100 -listan 12. sijalle. Sekä Garnerin että Mathisin äänitteet on valittu historiallisesti merkittävien äänilevyjen kunniagalleriaan Grammy Hall of Fameen.


title: Misty (kappale)

text: Ray Stevens nauhoitti ”Mistyn” yhtyeensä kanssa vuonna 1975, ja tuo versio palkittiin Stevensin yllätykseksi Grammy-palkinnolla. Banjolla, huilulla ja steel-kitaralla soitettu nauhoitus sai alkunsa, kun muusikot soittivat studiolla tunnettua kappaletta omaksi huvikseen ja lopulta päätyivät nauhoittamaan sen. Stevensin versio nousi Billboard Hot 100:n sijalle 14.


title: Misty (kappale)

text: ”Mistystä” on tullut yksi jazzmusiikin standardeista, ja se on suosittu sekä lauluna että instrumentaalina. JazzStandards.com-sivuston tekemässä soitetuimpien jazzkappaleiden listauksessa kappale on sijalla 56. Sen ovat nauhoittaneet muun muassa Lou Donaldson, Billy Eckstine, Roy Eldridge, Gene Harris, Freddie Hubbard, Ahmad Jamal, Joe Pass ja Sarah Vaughan. Karma nauhoitti kappaleesta suomenkielisen version vuonna 1976.


title: Misty (kappale)

text: Clint Eastwood käytti kappaletta tunnusmusiikkina ensiohjaukselleen "Yön painajainen" ().


title: Misty (kappale)

text: Kappale seuraa 32 tahdin AABA-rakennetta, tarkalleen muodossa A1–A2–B–A2. Alkuperäinen instrumentaaliversio soitetaan As-duurissa, mutta sävellyksen tunnetuksi tehnyt Johnny Matisin laulettu versio on nauhoitettu Es-duurissa. Useiden muiden jazzstandardien tavoin myös ”Mistyn” sointukulkua on käytetty myöhempien sävellysten pohjana. Muun muassa Billy Eckstinen ”I Want to Talk About You” pohjautuu kappaleen sointuihin.


title: Misty (kappale)

text: Sävellys sisältää pelkän AABA-rakennetta seuraavan ”kertosäkeen”, eikä Garner säveltänyt kappaleeseen säkeistöä. Melodia vaatii laulajalta lähes kahden oktaavin äänialaa. Alkuperäinen instrumentaalisävellys oli tunteellinen balladi, ja Burke sanoitti sen herkäksi rakkauslauluksi. Sanoituksessa kuvataan rakastumisen aiheuttamaa kiihtymystä; kertoja kuvaa olevansa ”hukassa” ja ”avuton” koska on ”liian rakastunut”.


title: Misty (kappale)

text: Kappaleen on sanoittanut suomeksi Aila-Anneli Nyman.


title: Amebat

text: Amebat ("Tubulinea") ovat taksonomisen määritelmän mukaan "Amoebozoa"-kuntaan kuuluvia yksisoluisia aitotumallisia eliöitä kuten myös aitolimasienet sekä arkkiamebat. Ensimmäisen mikroskooppisen Ameobozoa kuntaan kuuluvan "ameban" löysi vuonna 1757 saksalainen August Johann Rösel von Rosenhof.


title: Amebat

text: Asiaan liittyvä terminologia ei ole ollut erityisen selkeä, sillä amebamaisia eliöitä on kutsuttu myös suomenkielisellä yleisnimellä juurijalkaiset. Toisaalta nykyään käytettävä Rhizaria-kunta voidaan helpoiten suomentaa juurijalkaisiksi, jolloin "juurijalkaiset"-nimitystä on suositeltavaa käyttää vain Rhizaria-kunnasta.


title: Amebat

text: Monia Amoebozoa-kunnan ameboita esiintyy makeassa vedessä, kosteassa maassa ja mädäntyvien kasvien pinnalla. Ne voivat esiintyä joko paljaina tai kuorellisina muotoina, joista ensiksi mainitussa ryhmässä esiintyy useita ihmisen ja muiden selkärankaisten loisia. Yleisimmät patogeeniset amebat ovat Entamoeba histolytica, Acanthamoeba, Balamuthia, Naegleria fowleri ja Hartmannella. Ne ovat yleisiä koe-eläimiä, koska niitä on helppo tutkia laboratoriossa.


title: Amebat

text: Ne liikkuvat muodostamalla solukalvostaan ulkonevia väliaikaisia valejalkoja eli pseudopodeja. Valejalkojen takia ne näyttävät liikkuessaan jatkuvasti muuttavan muotoaan. Valejaloilla ameba myös syö. Venyvällä pseudopodilla ameba kuroo ruokapalasen, esimerkiksi bakteerin, sisäänsä.


title: Jakob Algot Gadolin

text: Jakob Algot Gadolin (27. marraskuuta 1797 Turku – 29. toukokuuta 1848 Espoo) oli suomalainen eksegetiikanprofessori.


title: Jakob Algot Gadolin

text: Jakob Algot Gadolin syntyi Johan Gadolinin poikana Turussa. Pääsi ylioppilaaksi Turussa 1815.


title: Jakob Algot Gadolin

text:
Gadolin valmistui yliopistosta 1819. Tohtoriksi hän väitteli vuonna 1832. Hänet nimitettiin Turun akatemian (Aleksanterin yliopiston) teologian dosentiksi vuonna 1822, virkaa tekeväksi teologian apulaiseksi vuonna 1828 ja vakinaiseksi vuonna 1834. Lisäksi hän toimi ajoittain virkaa tekevänä teologian professorina. Samalla hän oli palkkapitäjänsä Espoon kirkkoherrana vuonna 1834. Professorin arvonimi Gadolinille myönnettiin vuonna 1845. Eksegetiikan professoriksi hänet nimitettiin vuonna 1846.
Teki uransa aikana useita matkoja esimerkiksi Ruotsiin, Tanskaan ja Saksaan.


title: Iivananlinna

text: Iivananlinna (, ) on keskiaikainen linna Venäjällä Ivangorodissa. Linnan on rakennuttanut Iivana III vuonna 1492 ja linnan ympärille on sittemmin kasvanut Ivangorodin kaupunki. Linna sijaitsee Narvanjoen itärannalla vastapäätä Viroon kuuluvassa Narvan kaupungissa sijaitsevaa Narvan linnaa.


title: Englannin 1. divisioonan kausi 1894–1895

text: Englannin 1. divisioonan kausi 1894-1895 oli oli seitsemäs kausi jolloin ratkottiin The Football Leaguen mestaruus. Mukana 1.divisioonassa oli kuusitoista joukkuetta. Sarjan voittaja oli liigan mestari, ja kolme viimeistä joutuivat testiotteluihin 2. divisioonan parhaita vastaan.


text: Uusina joukkueina olivat 1.divisioonaan nousseet Liverpool ja Small Heath, jotka korvasivat edellisen kauden päätteksi sarjasta pudonneet Newton Heathin ja Darwenin.


text: Liigan mestaruuden voitti Sunderland.


text: Kolme viimeistä joukkuetta joutuivat testiotteluihin 2.divisioonan kolmea parasta vastaan.


text: Testiotteluissa kohtasivat 1.divisioonan kolme viimeistä ja 2.divisioonan kolme parasta joukkuetta. Mikäli 1.divisioonan seura voitti ottelun, se säilytti sarjapaikkansa ja 2.divisioonan seura pysyi 2.divisioonassa. Mikäli 2.divisioonan seura voitti, oli edessä vaaliprosessi jonka jälkeen seura saattoi päästä 1.divisioonaan.


text: Testiotteluiden jälkeen Bury nousi 1.divisioonaan. Derby ja Stoke säilyivät 1.divisioonassa ja Notts County ja Newton Heath 2.divisioonassa. Liverpool putosi 2.divisioonaan.


title: Kalevan koulu (Kerava)

text: Kalevan koulu on koulu, joka sijaitsee Keravan Kalevassa, osoitteessa Kalevankatu 66. Kalevan koulu on ala-aste (luokat 1-6). Syksyllä 2017 Kalevan koulu muuttuu 1-5 luokkalaisten kouluksi, kun nykyiset 5- luokkalaiset (vuosilta 2016-17) siirretään läheiseen Kurkelan kouluun. Tämä 5- luokkalaisten siirtäminen tapahtuu ajalla 2017-2019. Tämä tehdään siksi, koska Kaleva (koulu) täyttyy. Koulun pihalle on tuotu punainen parakki.


title: Kalevan koulu (Kerava)

text: Koulun vieressä on kaksi bussipysäkkiä.


title: Kalevan koulu (Kerava)

text: Kalevan koulu oli ennen Viron koulu. Vuonna 2013 kesällä Kalevan koulu vanha puoli purettiin homevaurioiden takia. Koulun korjausprojekti päättyi syksyllä 2014.


title: Kalevan koulu (Kerava)

text: Kalevan koulu toimii varsinaisina vaalipäivinä Keravan kaupungin kahden vierekkäisen äänestysalueen äänestyspaikkana. Koululla voivat vaalipäivinä äänestää Keravan asukkaat äänestysalueelta 1 (Viro) ja 2 (Kaleva).


title: Darwen FC

text: Darwen FC, oli englantilainen jalkapalloseura Darwenin kaupungista, Lancashiresta. Seura perustettiin vuonna 1870, ja se oli yksi ammattilaisjalkapalloilun edelläkävijöistä. Darwen FC oli The Football Leaguen jäsen vuosina 1891-1899.


title: Darwen FC

text: Darwen putosi 1. divisioonasta kauden 1891–1892 päätteeksi, kun se keräsi kauden aikana vain 11 pistettä. Seura nousi myöhemmin takaisin 1. divisioonaan, mutta putosi jälleen kauden 1893–1894 jälkeen. Darwen jäi sarjassa toiseksi viimeiseksi 19 pisteellä. Ainoastaan Manchester United sai kaudella vähemmän pisteitä. Vuonna 1900 Darwen liittyi Lancashire Leagueen, ja pysyi alueellisissa jalkapallosarjoissa tämän jälkeen.


title: Darwen FC

text: Darwen FC:n toiminta lakkautettiin vuonna 2009. Sen seuraajaksi perustettiin uusi seura AFC Darwen.


title: Venäinniemen kalliomaalaus

text: Venäinniemen eli Venäjänniemen kalliomaalaus sijaitsee Kivijärvellä Suursaaren itäkärjessä Lemissä Etelä-Karjalassa. Kalliomaalaus ajoitetaan pronssikaudelle ja sen löysi Veikko Suonio vuonna 1980.


title: Venäinniemen kalliomaalaus

text: Kivijärven keskiosissa on Suursaari, jonka Uiminniemen itäisessä kärjessä on rannassa matala pystykallio. Kallio aukeaa itään ja jää lepikon taakse varjoon. Kallion erottaa rannasta parimetrinen kaistale maata, joten maalausta voi tarkastella ilman venettä.


title: Venäinniemen kalliomaalaus

text: Maalattu alue on noin 14 metriä, mutta kallion kuluminen ja kuvioiden haalistuminen on hävittänyt maalaukset paikoin olemattomiksi. Parhaiten säilyneitä kuvioita löytyy kuva-alueen vasemmassa reunassa. Havaitut kuviot ja punaväriläikät, joita löytyy neljässä eri kohdassa, sijaitsevat 0,9−2,3 metriä järven pinnan yläpuolella.


title: Venäinniemen kalliomaalaus

text: Eteläisin eli vasemmanpuoleisin kuvio on epäselvä. Se saattaa esittää oikealle katsovaa eläintä. Tästä oikealle löytyy viivamaisia jälkiä, joista ainakin yksi on pysty- ja toinen vaakasuuntainen.


title: Venäinniemen kalliomaalaus

text: Keskeisin kuvakenttä erottuu selvimmin. Ylimmä on kaksi venekuviota, joiden välissä on kaksi ihmishahmoa. Veneet on maalattu kaarevalla viivalla, josta kohoaa "miehistöviivoja". Miehistöviivoja on vasempuoleisella veneellä 9 ja oikeanpuoleisella 7 ja veneiden pituudet ovat vastaavasti 37 ja 44 senttimetriä. Miehistöviivat ovat lähes tasapitkiä. Molemmilla veneillä on pitkänomainen "keulakaari", joka osoittaa vasemmalle. Ainakin toisessa veneessä kaaren päässä on sykeröä, mikä voi esittää hirvenpääkoristetta. Ihmishahmot ovat molemmat koukkupolvisia, viivamaisesti maalattuja hahmoja, joilla kädet on taivutettu alaspäin ja pää merkitty pienellä ympyrällä. Niiden pituudet ovat 26 ja 31 senttimetriä. Näiden alapuolelta erottuu selvät punamaalikeskittymät, joista erottuu mahdollisesti suormiviivoja. Nämä saattavat olla kämmenpainaumat. Vaikutelmaksi jää kallioon nojaaminen kaksin käsin. Muut kuvakentän kuviot ovat epäselviä kuviokatkelmia tai punavärivärjäymiä.


title: Venäinniemen kalliomaalaus

text: Kun siirrytään 6 metriä oikealle, löytyy vielä epämääräistä punaväriä tuhoutuneista kuvioista.


title: Venäinniemen kalliomaalaus

text: Maalauksen edustan rantaa on tutkittu vuonna 2005 ja järven pohjasta löytyi kvartsista valmistettuja kiviesineitä ja kvartsin työstämisessä syntyneitä iskoksia.


title: Gogo’s Crazy Bones

text: Gogo’s Crazy Bones (eli Gogot) ovat pieniä keräiltäviä muovisia figuureita, jotka tulivat tunnetuiksi 2000-luvun alussa. Gogoja valmistaa Magic Box Int.


title: Luettelo Belgian pääministereistä

text: Tämä on luettelo Belgian pääministereistä.


title: Fats Heard

text: Eugene ”Fats” Heard (10. lokakuuta 1923 – 5. joulukuuta 1987) oli yhdysvaltalainen jazzrumpali. Clevelandissa syntynyt Heard valmistui Cleveland Central High Schoolista ja opiskeli pianonsoittoa Cleveland Institute of Musicissa ennen kuin otti rummut pääsoittimekseen. Hän soitti Coleman Hawkinsin ja Lionel Hamptonin yhtyeissä ja kuului Erroll Garnerin kokoonpanoon vuosina 1952–1955. Hän soitti Garnerin alkuperäisellä nauhoituksella ”Misty”-kappaleesta.


title: Fats Heard

text: 1950-luvun lopulla Heard johti Modern Jazz Room -nimistä jazzklubia (entiseltä nimeltään Cotton Club) Clevelandin keskustassa ystävänsä Jim Bardin kanssa.


title: Régine Deforges

text: Régine Deforges (15. elokuuta 1935 Montmorillon – 3. huhtikuuta 2014) oli ranskalainen kirjailija, toimittaja ja kustantaja.


title: Régine Deforges

text: Deforges aloitti työelämänsä toimittajana ja pornografiaksi leimatun eroottisen kirjallisuuden kustantajana.


title: Régine Deforges

text: Hänen tunnetuin romaaninsa "La bicyclette bleue" ilmestyi 1982 ("Sininen polkupyörä", 1984). Siitä tehtiin vuonna 2001 televisiosarja. Se on kertomus rakkaudesta, riippuvuudesta, intohimosta ja selviytymisestä toisen maailmansodan aikaisessa Bordeaux’ssa. Kirjan jälkeen hän kirjoitti sille jatkoksi sarjan, jossa seurataan päähenkilö Léa Delmas’n matkoja.


title: Régine Deforges

text: Règine Deforges oli Société des Gens de Lettres de Francen puheenjohtaja ja Prix Féminan tuomariston jäsen. Hän asui Pariisissa.


title: Tanssii tähtien kanssa (8. tuotantokausi)

text: Tanssii tähtien kanssa -televisiosarjan kahdeksas tuotantokausi esitettiin MTV3-kanavalla syksyllä 2013. Sarjassa julkisuuden henkilöt opettelevat tansseja ammattilaistanssijoiden opastuksella, ja jokaisessa jaksossa yksi pari putoaa kilpailusta. Kauden kymmenen ”tähtioppilasta” ja tanssinopettajaa paljastettiin 20. elokuuta 2013.


text: Tuotantokauden ensimmäinen jakso esitettiin 8. syyskuuta 2013, ja siinä esiteltiin kauden uudet tähtiparit. Ensimmäinen pari tippui kilpailusta kaksi viikkoa myöhemmin, ja kauden finaali nähtiin 17. marraskuuta 2013. Tuotantokausi päättyi UNICEF-hyväntekeväisyyslähetykseen viikkoa myöhemmin. Kilpailun voittivat Raakel Lignell ja Jani Rasimus, jotka olivat jo pudonneet kilpailusta semifinaalissa mutta palanneet kilpailuun Harri Syrjäsen luovutettua jalkavamman vuoksi. Finaalissa kisasivat myös Manuela Bosco ja Matti Puro, jotka sijoittuivat toiseksi.


text: Kilpailun juontajina toimivat Vappu Pimiä ja Mikko Leppilampi. Tuomaristossa jatkoivat alusta asti mukana olleet Jorma Uotinen ja Jukka Haapalainen, sekä kahdella ensimmäisellä kaudella kilpaillut ja kolmannella kaudella tuomariksi tullut Helena Ahti-Hallberg. Tällä kaudella maallikkotuomarina nähtiin Jenni Pääskysaari.


text: Taustavärit:


title: Simona Hösl

text: Simona Hösl (s. 11. kesäkuuta 1992 Berchtesgaden) on saksalainen alppihiihtäjä.


title: Simona Hösl

text: Alppihiihdon maailmancupissa Hösl kilpaili ensimmäisen kerran Semmeringin pujottelussa joulukuussa 2010. Maailmancupin pisteille hän pääsi ensimmäisen kerran joulukuussa 2012 Courchevelin suurpujottelussa sijoittuen 20:nneksi. Se on myös hänen toistaiseksi paras sijoituksensa maailmancupissa.


title: Englannin 2. divisioonan kausi 1893–1894

text: Englannin 2. divisioonan kausi 1893-1894 oli The Football Leaguen kuudes kausi, ja toinen kausi jolloin liiga oli jaettu kahteen divisioonaan.


text: Uusina joukkueina The Football Leagueen kaudelle 1892-1893 liittyivät Liverpool, Newcastle United, Woolwich Arsenal, Middlesbrough Ironopolis ja Rotherham Town. Lisäksi uutena joukkueena 2. divisioonassa oli edellisellä kaudella 1. divisioonasta pudonnut Notts County.


text: Liigan mestaruuden voitti ensimmäistä kauttaan liigassa pelannut Liverpool. Liverpool ja toiseksi sijoittunut Small Heath nousivat seuraavaksi kaudeksi 1. divisioonaan.


text: Kolme parasta joukkuetta selviytyivät testiotteluihin 1.divisioonan kolmea heikointa vastaan. Viisi viimeistä joukkuetta uudelleenvalintaan. Middlesbrough Ironopolisia ja Northwich Victoriaa ei valittu liigaan uudelleen.


text: Testiotteluissa kohtasivat 1.divisioonan kolme viimeistä ja 2.divisioonan kolme parasta joukkuetta. Mikäli 1.divisioonan seura voitti ottelun, se säilytti sarjapaikkansa ja 2.divisioonan seura pysyi 2.divisioonassa. Mikäli 2.divisioonan seura voitti, oli edessä vaaliprosessi jonka jälkeen seura saattoi päästä 1.divisioonaan.


text: Testiotteluiden jälkeen Liverpool ja Small Heath nousivat 1.divisioonaan. Preston North End säilyi 1.divisioonassa ja Notts County 2.divisioonassa. Darwen ja Newton Heath putosivat 2.divisioonaan.


title: Apure (osavaltio)

text: Apure () on Venezuelan osavaltio. Vuonna 2011 siellä oli noin 459 000 asukasta. Osavaltion pääkaupunki on San Fernando de Apure. Se tunnetaan karjapaimenistaan, jotka osallistuivat maan itsenäisyystaisteluun 1800-luvulla.


title: Sivu (geometria)

text: Sivu () on geometriassa monikulmion jana, joka yhdistää monikulmion vierekkäiset kärjet toisiinsa. Sivu on siten tasogeometriassa reunan osasen nimenä.


title: Sivu (geometria)

text: Avaruusgeometriassa monitahokkaiden kärjet yhdistävät tahkojen kulmat toisiinsa ja tahkot rajoittuvat toisiinsa janaan, jota kutsutaan särmäksi (). Monitahokkaan tahkoja kutsutaan joskus myös sivuiksi ().


title: Sivu (geometria)

text: Euklides määritteli kirjassaan Alkeet monikulmion sivut janoiksi. Janoilla taas oli päätepisteet ja jana koostuu tasaisesti jakaantuneista pisteistä. Janan määrittelee vain sen pituus ja pisteen vain sen paikka ilman muita dimensioita. Euklidesin mukaan monikulmion reunaa kiertävän viivan tai sen osasten eli sivujen ominaisuuksta riitti tuntea kärkien paikka, janojen pituus sekä kärkiä yhdistävien kulmien suuruus.


title: Sivu (geometria)

text: Joillakin monikulmioilla on eräille sivuille eritysnimityksiä.


title: Race Driver: GRID 2

text: Race Driver: GRID 2 (lyhyesti GRID 2) on Codemastersin kehittämä ja julkaisema ajopeli, joka on jatko-osa pelille "". Peli julkaistiin huhtikuussa 2013 Microsoft Windowsille, PlayStation 3:lle, ja Xbox 360:lle.


title: Apure

text: Apure on


title: Punaposkiherttu

text: Punaposkiherttu ("Cisticola erythrops") on herttujen heimoon kuuluva varpuslintu.


title: Punaposkiherttu

text: Punaposkiherttua tavataan laajalla alueella Saharan eteläpuolisessa Afrikassa. Sen on kuvattu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi.


title: Kyläherttu

text: Kyläherttu ("Cisticola cantans") on herttujen heimoon kuuluva varpuslintu.


title: Kyläherttu

text: Kyläherttua tavataan laajalla alueella Länsi-, Keski- ja Itä-Afrikassa. Sitä on kuvattu paikallisesti yleisestä runsaslukuiseksi, ja sen kannankehitys on vakaa. Se on luokiteltu elinvoimaiseksi.


title: Miranda (osavaltio)

text: Miranda () on Venezuelan osavaltio. Vuonna 2011 siellä oli noin 2,675 miljoonaa asukasta. Osavaltion pääkaupunki on Los Teques. Mirandan vuoristoista pohjois- ja eteläosaa erottaa Tuy-joki. Alueella laidunnetaan paljon karjaa, ja keinokastelu on lisännyt maanviljelyä entisestään. Noin puolet Venezuelan kaakaosta tuotetaan Tuyn laaksossa eli Mirandassa ja viereisessä Anzoáteguissa. Tunnettu venezuelalainen poliitikko Henrique Capriles Radonski toimii osavaltion kuvernöörinä.


title: Viheltäjäherttu

text: Viheltäjäherttu ("Cisticola lateralis") on herttujen heimoon kuuluva varpuslintu.


title: Viheltäjäherttu

text: Viheltäjäherttua tavataan Afrikan länsi- ja keskiosissa. Sen on kuvattu olevan yleinen levinneisyysalueensa länsiosissa ja harvinainen etelässä ja idässä. Sen kannankehitys on vakaa, ja se on luokiteltu elinvoimaiseksi.


title: Steamer Maxwell

text: Fred "Steamer" Maxwell (19. toukokuuta 1890 – 11. syyskuuta 1975) oli kanadalainen amatöörijääkiekkoilija. Hän pelasi "seitsemän pelaajan kiekkoilun" aikakaudella 1800- ja 1900-lukujen taitteessa. Maxwell edusti kuuden kauden ajan Winnipeg Monarchsia, joka pelasi Manitoba Hockey League sarjassa (MHL) vuodesta 1909 vuoteen 1915. Aikanasa huippupelaajiin luettu Maxwell voitti kaksi Manitoban osavaltiomestaruutta Monarchsin mukana ja kuului vuoden 1915 Allan Cupin voittaneeseen kokoonpanoon. Maxwell torjui useita ammattilaistarjouksia, ja lopulta päätti kiekkouransa, kun hänelle selvisi, että useat hänen pelitovereistaan amatöörikiekkoilun parissa ottivat rahaa urheilemisesta.


title: Steamer Maxwell

text: Maxwell loi pitkän uran Winnipeg Falconsin amatööriseuran valmentajana ja johti joukkueensa Allan Cupin voittoon 1920. Joukkue myös edusti Kanadaa samana vuonna pidettyjen kesäolympialaisten jääkiekkoturnauksessa, jossa se voitti kultaa. 1930-luvun mittaan hän valmensi useita seniori- ja juniorijoukkueita saavuttaen mestaruuksia.


title: Yhdysvaltain avoin tennisturnaus 2013

text: Vuoden 2013 Yhdysvaltain avoin tennisturnaus pelattiin 26. elokuuta – 9. syyskuuta 2013 Queensissä, New Yorkissa. Se oli kaikkiaan 133. Yhdysvaltain avoin tennisturnaus ja vuoden neljäs Grand Slam -turnaus.


title: Yhdysvaltain avoin tennisturnaus 2013

text: Kaksinpelien puolustavat mestarit olivat miehissä Britannian Andy Murray ja naisissa Yhdysvaltain Serena Williams. Nelinpelien puolustavat mestarit olivat miehissä yhdysvaltalaiset Bob Bryan ja Mike Bryan sekä naisissa Italian Sara Errani ja Roberta Vinci. Sekanelinpelin puolustava mestaripari oli Venäjän Jekaterina Makarova ja Brasilian Bruno Soares.


title: Yhdysvaltain avoin tennisturnaus 2013

text: Turnauksen miesten loppuottelu siirrettiin jo alkuperäisessä ohjelmassa maanantaille. Viitenä aikaisempana vuotena loppuottelu siirtyi sunnuntailta maanantaille sateen vuoksi.


title: Yhdysvaltain avoin tennisturnaus 2013

text: Naisten kaksinpelimestaruuden voitti Serena Williams, jolle mestaruus oli Yhdysvaltain avoimissa viides. Miesten kaksinpeliturnauksen voitti Rafael Nadal.


title: Yhdysvaltain avoin tennisturnaus 2013

text: Miehistä turnaukseen ei osallistunut Jo-Wilfried Tsonga polvivamman vuoksi. Myöskään Marin Čilić ja Viktor Troicki eivät osallistuneet turnaukseen. Čilićin epäillään jääneen kiinni dopingista, ja Troicki sai jo aiemmin dopingtuomion. Mardy Fish luovutti turnausta edeltävän viikon ottelussaan Jarkko Niemistä vastaan saatuaan auringonpistoksen. Hän ei myöskään osallistunut turnaukseen.


title: Yhdysvaltain avoin tennisturnaus 2013

text: Naisista turnaukseen ei osallistunut maailmanlistan sijalla kolme ollut Marija Šarapova, joka kärsi olkapäävammasta.


title: Magor Marsh

text: Magor Marsh (, kymriksi "Cors Magwyr") on luonnonsuojelualue Monmouthshiren kreivikunnassa kaakkois-Walesissa. Alue sijaitsee Magorin kylässä. Lähimmät kaupungit ovat Newport ja Chepstow.


title: Magor Marsh

text: Nimensä mukaisesti Magor Marshin suojelualue on marskimaata (). Marskimaa tarkoittaa alavaa lietemaata, joka jää suuren osan ajasta veden alle.


title: Magor Marsh

text: Vuonna 1963 paikalliset luonnonystävät perustivat Gwent Wildlife Trust -nimisen säätiön, jonka tarkoituksena oli turvata Magor Marshin kosteikkoalueen tulevaisuus. Säätiön perustamalla luonnonsuojelualueella on erilaisia biotooppeja, ja luonto on siten monimuotoista. Magor Marsh tunnetaan muun muassa harvinaisista avosoistaan.


title: Magor Marsh

text: Magor Marsh on Walesin laajin – ja yksi Iso-Britannian laajimmista – yhä jäljellä olevista marskimaista, joiden alueella on laidunnettu karjaa muinaisista ajoista saakka. Magor Marshin alueelta on tehty arkeologisia löytöjä. Kaivauksissa on löytynyt muun muassa pronssikautista keramiikkaa. Yhä käytössä olevan ojaverkoston historia ulottuu peräti 1300-luvulle saakka.


title: Magor Marsh

text: Luontonsa ja kulttuurihistoriansa ansiosta Magor Marsh on luokiteltu kansalliselle "Site of Special Scientific Interest" -listalle.


title: Magor Marsh

text: Magor Marshin alueella on noin 4,5 metrin paksuinen kerros turvetta. Turpeen jatkuva muodostuminen on mahdollista, kun vedenpinnan taso pysyy lähellä maan pintaa.


title: Magor Marsh

text: Turvekerroksen alla on alluviaalia, joka on virtaavan veden kuljettamaa ja kasaamaa sedimenttiä. Alluviaalissa on yleensä eri raekokoja: hienompaa ja karkeampaa soraa, hiekkaa, hiesua ja savea. Magor Marshin alueelta alluviaalia kulkeutuu Severnjoen estuaariiin.


title: Magor Marsh

text: Magor Marshin alueella on useiden ojien muodostama verkosto. Ojat ovat paikoin varsin leveitä ja syviä. Muutaman vuoden välein ojia ruopataan, jotta vesiväylät pysyvät avoimina. Monin paikoin vesikasvit kuten isolimaskat muodostavat laajoja kasvustoja, jotka peittävät veden pinnan.


title: Magor Marsh

text: Ojanvarsien lajeja ovat muun muassa erilaiset kaisla- ja sorsimolajit sekä karhunputki, pahaputki, punakoiso, järvikorte ja osmankäämi. Nämä lajit kasvavat myös lammen ympäristössä.


title: Magor Marsh

text: Ojien varsilla sekä lammen rannalla voi nähdä saukkoja. Myös vesilisko ja rantakäärme kuuluvat Magor Marshin lajistoon. Alueen pienvesistöjen kovakuoriaislajeja ovat esimerkiksi keltalaitasukeltaja ja suurikokoinen Hydrophilus piceus -vesiäinen. Kaskaat ja kärsäkäsmäiset viihtyvät Magor Marshin laajoissa kaislikoissa.


title: Magor Marsh

text: Lammella elää useita vesilintuja kuten pikku-uikkuja sekä rantakanoihin kuuluvia luhtakanoja, nokikanoja ja liejukanoja. Sorsalinnuista Magor Marshin vesistöissä pesivät muun muassa tavi ja lapasorsa.


title: Magor Marsh

text: Kookkaimpia lintuja Magor Marshin alueella ovat harmaahaikarat ja silkkihaikarat. Myös kuningaskalastaja kuuluu myös alueen linnustoon.


title: Magor Marsh

text: Keväisin ja syksyisin alueella lepää muuttomatkallaan olevia lintuja kuten heinätaveja.


title: Magor Marsh

text: Magor Marshin alueella on joitakin metsikkökaistaleita, jotka ovat tulvametsien tapaisia elinympäristöjä (englanniksi "wet woodland"). Niissä kasvavia lajeja ovat muun muassa salava ja monet pajut kuten koripaju.


title: Magor Marsh

text: Poppeleiden runkoja köynnöstää misteli, joka ottaa vettä ja mineraaleja isäntäkasvistaan. Alueen metsiköissä pesivät muun muassa käpytikka ja käki. Myskijäärä on yksi monista tulvametsien hyönteislajeista.


title: Magor Marsh

text:
Rehevät ja korkeakasvuiset ruovikkoalueet tarjoavat sopivan elinympäristön useille lintulajeille. Ruovikoissa pesiviä lintulajeja ovat pajusirkkujen lisäksi muun muassa erilaiset ruokokerttuset, silkkikerttunen ja tiltaltti.
Magor Marshin luonnonsuojelualueella on tulvaniittyjen ja suoniittyjen tapaisia kosteikkoniittyjä. Niillä kasvavia lajeja ovat mm. keltakurjenmiekka, eräät ohdakkeet, rentukka, pikkulaukku, käenkukka ja ojaleinikki.


title: Magor Marsh

text: Niittyjen hyönteislajistoon kuuluvat mm. erilaiset sudenkorennot sekä perhoset kuten tummahäränsilmä. Taivaanvuohi ja pajusirkku ovat esimerkkejä lintulajeista, jotka pesivät Magor Marshin tulvaniityillä. Jänkäkurppaa tavataan alueella satunnaisesti.


title: Magor Marsh

text: Eläimet laiduntavat Magor Marshin niityillä syksyllä ja talvella. Osaa alueen niityistä hoidetaan perinteisin menetelmin. Keskikesällä niityillä tehdään heinää laiduntaville eläimille.


title: Magor Marsh

text: Magor Marsh on aina tarjonnut suotuisan elinympäristön myös monille pienille nisäkkäille. Aikoinaan yleinen vesimyyrä (vanhalta nimeltään ojamyyrä) harvinaistui kuitenkin hyvin voimakkaasti 2000-luvun alkupuolelle tultaessa. Vesimyyrää saalistava minkki puolestaan yleistyi alueella kaiken aikaa.


title: Magor Marsh

text: Vuonna 2006 alueella aloitettiin minkkien loukkupyynti. Työhön osallistui niin säätiön työntekijöitä kuin luonnonsuojelutyössä vapaaehtoisesti mukaana olevia ihmisiä. Minkkikanta pieneni pienpetojahdin seurauksena huomattavasti. Tämä hyödytti pienten jyrsijöiden lisäksi mm. maassa pesiviä lintuja.


title: Magor Marsh

text: Minkinpyyntiä jatketaan edelleen – myös luonnonsuojelualueen ulkopuolella, jotta alueelle ei pääsisi yksilöitä lähialueiden minkkipopulaatioista.


title: Magor Marsh

text: Vuonna 2012 vesimyyrä palasi jälleen Magor Marshin lajistoon, kun Gwent Wildlife Trust -säätiön aloitteesta alueelle onnistuttiin siirtämään satakunta vesimyyräyksilöä.


title: Magor Marsh

text: Vesimyyrien siirrossa käytettiin "pehmeän vapautuksen" (englanniksi "soft release") strategiaa. Myyräpesueita tuotiin Magor Marshin alueelle häkeissä muutamia päivä ennen varsinaista luontoon vapauttamista. Vesimyyriä ruokittiin päivittäin, mutta muutoin niiden annettiin rauhassa sopeutua uuteen elinympäristöönsä.


title: Magor Marsh

text: Jonkin ajan kuluttua häkin luukun suulle asetettiin puinen levy, jossa oli vesimyyrän kokoinen aukko. Vesimyyrät saivat vapaasti poistua häkistä ja palata takaisin sinne. Häkit tuotiin maastosta pois, kun havaittiin, että myyrät olivat valmiit elämään luonnon armoilla.


title: Magor Marsh

text: Magor Marshin maasto on tasaista ja alueen kulkureitit ovat pääosin helppokulkuisia. Magor Marshissa on huomioitu vanhusten, lapsiperheiden ja pyörätuolilla liikkuvien kulkeminen: pysäköintialueelta on esteetön kulkureitti lammen luona olevalle lintukojulle saakka.


title: Magor Marsh

text: Kasvien ja sienten kerääminen on kielletty Magor Marshin luonnonsuojelualueella. Alueella ei saa myöskään ulkoiluttaa koiria.


title: Magor Marsh

text: Alueella on kaksi lyhyttä luontopolkua "The Dragonfly Trail" (1,2 km) ja "The Butterfly Trail" (alle 0,5 km). Vierailijoita kehotetaan pysymään vain merkityillä reiteillä.


title: Magor Marsh

text: Derek Upton Centre'n opetustilat palvelevat vierailijoita, jotka tulevat tutustumaan Magor Marshin luonnonsuojelualueeseen. Opetustilat on nimetty pitkäaikaisen (1964 - 2005) puistonvartijan Derek Uptonin muistoksi.


title: Magor Marsh

text: Magor Marsh on suosittu vierailukohde. Vuosittain alueella käy tuhansia vierailijoita. Heistä opiskelijoita ja koululaisia on noin 3000.


title: Great Artiste

text: Great Artiste (suom. "Suuri Taituri") oli B-29 -tyypin raskas amerikkalaisvalmisteinen pommituskone. Sen Victory-numero oli #89. Konetta käytettiin tarkkailutehtäviin, sillä siitä pudotettiin havainnointilaitteita jotka muun muassa mittasivat räjähdysvoimaa sekä sen synnyttämää paineaaltoa. Koneen päällikkönä tuolloin oli toiminut kapteeni Frederick C. Bock, jonka vastuulla oli lentomiehistö C-13. Ennen Hiroshimaan suuntautunutta hyökkäystä, oli kapteeni Robert Lewis'in ryhmä, miehistö C-9 tehnyt pommituslennon konventionaalisella aseella, niin kutsutulla korttelipommilla (lempinimi "Kurpitsa") varustettuna Maizurun ratapihaa vastaan tällä koneella.


title: Great Artiste

text: Kone nimettiin sen pommittajan, tuolloisen ilmavoimien kapteenin Kermit K. Beahanin mukaan. Hänen väitettiin osuvan tarkasti korkealta pieneen kohteeseen, sekä myös tuo nimitys viittasi menestykseen hurmurina.


title: Great Artiste

text: Great Artiste oli ollut normaalisti lentomiehistö C-15.n vakiolentokone. Yksikön komentajana toimi 393. raskaan pommituslaivueen päällikkö, majuri Charles W. Sweeney. Nagasakiin suuntautuneella atomipommituslennolla, sen sisarkoneella Bockscar:illa oli kaikkiaan kolme ohjaajaa: Sweeneyn lisäksi Charles Donald "Don" Albury sekä Fred John Olivi. Kaksi apupilottia saattoi olla sen johdosta, että Robert A. Lewis oli pitänyt lentolokia eli päiväkirjaa Hiroshimaan suuntautuneella lennollaan (jonka sitten myöhemmin myi). Pommin tuhovoiman todettuaan, tämä oli ollut suuresti järkyttynyt. Sweeney oli toiminut erikoislentohyökkäys numero 16:n päällikkönä, jossa pudotettiin imploosio-tyyppinen plutoniumpommi Nagasakiin 9. elokuuta 1945.


title: Great Artiste

text: 509. raskas erityispommitusrykmentti siirrettiin Japanin antauduttua Yhdysvaltain länsirannikolle, Roswelliin New Mexicoon. "Great Artiste" siirrettiin tämän jälkeen vielä Bikinin atolleille, ottamaan osaa Operaatio Crossroadsiin (suom. "Operaatio Tienristeys").


title: Great Artiste

text: Myöhemmin Great Artiste vaurioitui pahoin Goose Bayssa, Kanadan Labradorissa tapahtuneessa lento-onnettomuudessa. Koneen jäännökset myytiin romuksi.


title: Olingot

text: Olingot ("Bassaricyon") on puolikarhujen suku, jonka lajit elävät Keski- ja Etelä-Amerikan sademetsissä Nicaraguasta Peruun. Ne ovat puissa viihtyviä yöeläimiä, joiden elinalue ulottuu merenpinnan korkeudelta 2750 metriin. "Bassaricyonin" lajit muistuttavat kaukaista sukulaistaan kinkajua morfologisesti ja elintavoiltaan. Niillä ei kuitenkaan ole tarttumahäntää eikä ulkonevaa kieltä. Sen sijaan niillä on ulkonevampi kuono ja peräaukossa hajurauhaset. Suvun geneettisesti lähimmiksi sukulaisiksi ovat osoittautuneet koatit; kinkajun ja "Bassaricyonin" lajien samankaltaisuutta uskotaan sattumanvaraiseksi.


title: Olingot

text: "Bassaricyon"-sukuun kuuluvien lajien määrä on kiistanalainen. Eräät tutkijat katsovat sukuun kuuluvan viisi lajia: alleninolingo ("B. alleni") eli amazonianolingo, guayananolingo ("B. beddardi"), gabbinolingo eli olingo ("B. gabbii"), costaricanolingo ("B. lasius") ja panamanolingo ("B. pauli"). Toiset taas katsovat niitä olevan vain kaksi: "B. alleni" ja "B. gabbii." Kolmannen näkemyksen mukaan lajeja onkin vain yksi. Viime aikoihin saakka vain "B. gabbii" on tunnettu suhteellisen hyvin, ja siitä on yleisesti käytetty harhaanjohtavasti nimityksenä pelkkää "olingoa". Suvun jäseniä on eläintarhoissa melko vähän, ja usein ne sekoitetaan kinkajuun.